title: Badger Badger Badger

text: Elokuvia "Taru sormusten herrasta", "Snakes on a Plane" ja "Transformers" on myös parodioitu. "The Lord of the Rings Special Edition" perustuu erääseen elokuvan "" kohtaukseen. Animaation laulussa sanotaan ”Aragorn, Aragorn, here come the badgers”, ja käärmeellä on Sauronin silmä. Badgers on a Plane -animaatiossa on otettu osa "Snakes on a Planen" trailerista, johon mäyrät ja sieni on digitalisoitu samalla kun pätkä alkuperäisen animaation musiikista soi taustalla. Vuonna 2007 Big Ass Badgers -animaatio julkaistiin parodioimaan "Transformersia".


title: Badger Badger Badger

text: Euro 2004 -versio animaatiosta luotiin vuoden 2004 jalkapallon Euroopan-mestaruuskilpailujen aikaan. Siinä mäyrillä on Englannin jalkapallomaajoukkueen paidat päällä ja taustalla kuuluu: ”Footy, footy, footy” ja ”Football! Football! Goal! A goal! Oh, it’s a goal, scored by England, England…”


title: Tamir Cohen

text: Tamir Cohen (; s. 4. maaliskuuta 1984) on israelilainen jalkapalloilija. Hän on Avi Cohenin poika.


title: Tamir Cohen

text: Cohen oli pelannut nuorisoseurassa jo ennen kuin aloitti vuonna 2002 ammattilaisuransa Maccabi Tel Avivissa. Hän siirtyi vuonna 2007 Maccabi Netanyaan ja vuonna 2008 Englannin valioliigan Bolton Wanderersiin.


title: Tamir Cohen

text: Cohen on pelannut myös Israelin jalkapallomaajoukkueessa. Hänen pelipaitansa numero Bolton Wanderersissa on 25.


title: Äyräpäänjärvi

text: Äyräpäänjärvi (, ”rapujärvet”) on matala, rikkaasta linnustostaan tunnettu järvi Karjalankannaksen keskiosassa Viipurin piirissä Kyyrölän kunnassa Leningradin alueella. Järvi kuuluu Vuoksen vesistöön ja laskee Salmenkaitajokea pitkin Vuokseen.


title: Äyräpäänjärvi

text: Järvi sijaitsee Suomen sotien jälkeen Neuvostoliitolle luovuttamalla alueella. Suomelle kuuluessaan järvi sijaitsi Muolaan, Äyräpään ja Heinjoen kuntien rajalla, pääosin Muolaan alueella.


title: Äyräpäänjärvi

text: Matala Äyräpäänjärvi on järvikompleksi, joka koostuu kahdesta nykyään erillisestä osasta ja Muolaanlammesta (Ohotnitšje). Isompaan Eteläjärveen (Bolšoje Rakovoje ozero) laskevat etelästä Muolaanlammen kautta Muolaanjärvi, Yskjärvestä tuleva Yskjoki ja luoteesta Alusjärvestä tuleva Myllyoja. Pienempään, lähes umpeenkasvaneeseen Pohjoisjärveen (Maloje Rakovoje) laskee etelästä Kirkkojärvestä tuleva Kannilanjoki ja pohjoisesta Ristseppälänjärven laskujoki Lieteoja.


title: Äyräpäänjärvi

text: Äyräpäänjärvi oli aikoinaan laaja ja kalaisa järvi, jonne tiedetään nousseen jopa toutaimia. Sitä hyödynnettiin liikenneväylänä ja siellä harjoitettiin kalastusta. Järvi ja sen ympäristö kokivat suuren muutoksen, kun Vuoksen laskureitti muuttui vuonna 1857. Vuoksi alkoi laskea tuolloin Suvannon ja Taipaleenjokea myöten Laatokkaan ja vedenpinta laski useita metrejä koko Vuoksenlaakson alueella. Äyräpäänjärven pintakin laski alkuperäisestä 13 metrin tasosta nopeasti 2–3 metriä, jonka seurauksena matalan ja loivarantaisen järven pinta-ala kutistui huomattavasti ja jakaantui lopulta kahteen erilliseen osaan.


title: Äyräpäänjärvi

text: Näiden tapahtumien seurauksena järven ja sen ympäristön ekologinen ympäristö koki suuria muutoksia. Aiemmin kalaisa järvi muuttui lietealtaiksi, jotka vedenpinnan edelleen laskiessa jakaantuivat osittain vielä pienemmiksi altaiksi. Vedenpinnan laskun seurauksena rantarakennukset ja laiturit jäivät kauas loittonevasta rannasta. Järven hyllyvät lietteet tarjosivat suotuisan lisääntymisympäristön paarmoille ja muille hyönteisille. Muutaman vuosikymmenen kuluessa lietteet muuttuivat kasvillisuuden sitomiksi maatumanevoiksi. Järven pinnanlaskun myötä paljastuneet hedelmälliset alueet ja järvellä kasvanut runsas heinä tarjosivat paljon hyötyä alueen maataloudelle.


title: Äyräpäänjärvi

text: Muutosten myötä järvestä muodostui yksi pohjoisen Euroopan parhaita lintujärviä, jossa oli vettä ja lietteikköä noin 7 000 hehtaaria. Mataloitunut järvi ja sen lietealtaat tarjosivat loistavan pesintä- ja levähdysalueen linnuille. Järvi sopi sijaintinsa vuoksi levähdyspaikaksi muuttolinnuille matkalla Suomenlahdelta Laatokalle ja edelleen pohjoiseen. Vedn pinnan lasku vähensi vesilintujen määrää, mutta kahlaajille järvi muodostui otollisemmaksi. Kaiken kaikkiaan järven lähistöllä on todettu 150 pesivää lintulajia, joukossa valkoselkätikka.


title: Äyräpäänjärvi

text: Vuonna 1917 nostettiin esille suunnitelma järven lopullisesta kuivattamisesta ja sen muuttamisesta pelloiksi. Lintuharrastajat ja ympäristönsuojelijat olivat kuitenkin eri mieltä ja niinpä Äyräpäänjärvestä tuli yksi ensimmäisistä suomalaisista ympäristönsuojelukonflikteista. Järvi ja sen runsas linnusto haluttiin suojella lisäkuivattamiselta ja metsästykseltä. Luonnonsuojelijat vetosivat Viipurin läänin maaherraan Arvo Manneriin. Manner kielsi metsästyksen Äyräpäänjärvellä ja Muolaanlammella 5. elokuuta 1927 ja esitti valtioneuvostolle järven rauhoittamista valtion luonnonsuojelualueeksi. Valtioneuvosto hyväksyi ehdotuksen ja kehotti maaherraa ryhtymään toimenpiteisiin järven rauhoittamiseksi. Rauhoittamispäätökseen ja tulevaan suojeluohjelmaan vaikutti huomattavasti Einari Merikallion järven linnustoa käsittelevä tutkimus. Tutkimuksessa Merikallio käsitteli järven lajit ja niiden lukumäärät.


title: Äyräpäänjärvi

text: Järven ympäristön maanomistajat eivät kuitenkaan antaneet periksi ja kiista järven kohtalosta jatkui 1930-luvulla. Lopulta 1930-luvun lopulla kuivattamisen kannattajat saivat eduskunnalta määrärahan järven kuivattamiseksi. Maaherra kuitenkin keskeytti hankkeen toistamiseen vaatien luontoarvojen selvittämistä. Vuonna 1939 alkanut talvisota ja järven menettäminen Neuvostoliitolle lopettivat kiistelyn järven kohtelusta. Jatkosodassa järvi palautui Suomelle ja vuonna 1942 kuivatusta alettiin taas suunnitella. Hanketta ei kuitenkaan ehditty toteuttaa ennen kuin järvi oli toistamiseen luovutettava Neuvostoliitolle.


title: Äyräpäänjärvi

text: Sotien jälkeen järvi sai olla rauhassa, eikä sen kuivattamista suunniteltu Neuvostoliitossa. Neuvostoliiton aikana rantaluhdat kasvoivat umpeen ja tulvaniityt katosivat, mikä vähensi kahlaajalintujen määrä alueella. Rantojen jäätyä pois maatalouden piiristä ne kasvoivat umpeen. Rantavyöhykkeellä pesii noin 50 lintulajia kuten turturikyyhky, viiriäinen, pyrstötiainen, kirjokerttu ja pikkusieppo. Alueella suoritettiin kasvillisuutta, eläimistöä ja hydrologiaa käsitteleviä tutkimuksia. Vuonna 1976 järvelle perustettiin valtakunnallinen, aluetasolla merkittävä luonnosuojelualue ("zakaznik"). Alueen pinta-ala on 97 neliökilometrä, josta vesialuetta noin 6 neliökilometriä.


title: Äyräpäänjärvi

text: Neuvostoliiton hajoamisen jälkeen järvi on noussut venäläisten ja muualta Euroopasta tulleiden lintuharrastajien ja metsästäjien suosioon. Muun muassa Suomen silloinen pääministeri Kalevi Sorsa teki järvelle souteluretken, mikä avasi alueen matkailua. Pian Neuvostoliiton hajoamisen jälkeen järvestä muodostettiin suojelualue, jolla liikkuminen pesintäaikaan kiellettiin. Hanhien kevätmetsästys on kuitenkin sallittu perinteikkyyden vuoksi. Kasvistoltaan Äyräpäänjärvi on niin ikään merkittävä. Vuonna 1992 on todettu järvillä myös erityisen vaateliasta kasvilajia: piuru sekä etelänrahkasammal.


title: Avi Cohen

text: Avraham "Avi" Cohen (; 14. marraskuuta 1956 – 29. joulukuuta 2010) oli israelilainen jalkapalloilija, pelipaikaltaan puolustaja. Myös hänen poikansa Tamir Cohen on tunnettu jalkapalloilija.


title: Avi Cohen

text: Cohen pelasi ammattilaistasolla Maccabi Tel Avivin lisäksi Liverpool FC:ssa, Rangersissa ja Maccabi Netanyassa. Hän kuului myös Israelin jalkapallomaajoukkueeseen, jota hän edusti 51 ottelussa. Pelaajauran jälkeen hän toimi valmentajana sekä televisio- ja radiokommentaattorina.


title: Avi Cohen

text: Cohen joutui 20. joulukuuta 2010 moottoripyöräonnettomuuteen, jossa hän loukkaantui vakavasti. Hän kuoli viikko myöhemmin, 29. joulukuuta 2010, 54-vuotiaana telavivilaisessa Ichilovin sairaalassa.


title: Rock You Like a Hurricane

text: Rock You Like a Hurricane on saksalaisen hard rock -yhtyeen Scorpionsin vuonna 1984 levyttämä kappale albumilta Love at First Sting.


title: Rock You Like a Hurricane

text: Kappale on mukana Guitar Hero III -pelissä.


title: Rock You Like a Hurricane

text: Kappale on myös soinut TV-sarjassa Simpsonit ja videopelissä The Simpsons Game sekä amerikkalaisissa nuorten TV-sarjoissa OC ja Stranger Things. Kappale kuuluu myös NHL 10 ja "" -pelien soundtrackiihin. Suomessa kappale tunnetaan myös SM-liigajoukkue JYPin tunnusmusiikkina, koska joukkueen logossa on hurrikaanisymboli.


title: In the Shadow of the Moon

text: In the Shadow of the Moon on brittiläinen Apollo-ohjelman kuulentoja käsittelevä dokumenttielokuva vuodelta 2007. Se koostuu arkistomateriaalista ja kuussa tai sen kiertoradalla käyneiden haastatteluista.


title: In the Shadow of the Moon

text: Dokumentissa on mukana kymmenen kaikkiaan kahdestakymmenestä neljästä Kuussa tai sen kiertoradalla käyneestä henkilöstä. Kuusi näistä kahdestakymmenestä neljästä oli jo kuollut ja loput kahdeksan eivät osallistuneet elokuvan tekoon. Elokuvassa ei ole kertojaa.


title: Juha Pihkala

text: Martti Juha Antero Pihkala (s. 1. tammikuuta 1942 Kouvola) toimi Tampereen hiippakunnan piispana vuosina 1997–2008. Hän oli hiippakuntansa 35. piispa Viipurin piispoista (vuodesta 1554) laskien ja 6. piispa Tampereen piispoista (vuodesta 1923) laskien.


title: Juha Pihkala

text: Pihkala valmistui teologian maisteriksi 1966 ja vihittiin papiksi Tampereella 1967. Hän väitteli teologian tohtoriksi dogmatiikan alalta 1978. Hän toimi Kirkon koulutuskeskuksessa johtajana ja kouluttajana 1985–1996. Tampereen hiippakunnan pääsihteerinä Pihkala työskenteli vuosina 1978–1985. Seurakuntapappina hän on toiminut 11 vuoden ajan Riihimäellä ja Lopella. Pihkala aloitti piispana tammikuussa 1997 ja siirtyi eläkkeelle 1. kesäkuuta 2008.


title: Juha Pihkala

text: Pihkala kuuluu Gummeruksen sivistyssukuun. Tampereen ensimmäinen piispa Jaakko Gummerus oli hänen isosetänsä. Juha Pihkalan isoisä oli Martti Pihkala.


title: SHOUTcast

text: SHOUTcast on Nullsoftin ilmainen Internet-radiosovellus. Se mahdollistaa MP3- tai AAC-formaatissa olevan äänen lähettämisen internetin yli muille kuuntelijoille.


title: SHOUTcast

text: SHOUTcast-lähettäjän tietokone toimii palvelimena, jolta kuuntelija poimii signaalin, joka voi sisältää äänilähetyksen lisäksi radioaseman perustietoja. Ohjelma käyttää ensisijaisesti HTTP-protokollaa lähetyksiin.


title: SHOUTcast

text: SHOUTcast-lähetykseen ja kuunteluun käytetyt sovellukset ovat saatavilla seuraaville järjestelmille: FreeBSD, Linux, macOS, Solaris, Palm OS ja Windows. Kuuntelusovellus on saatavilla myös Windows Mobileen, Series 60 -sarjan puhelimiin, PSP-pelikonsoliin (PSPradio), Nintendo DS -pelikonsoliin (DSOrganize) ja iPhoneen ja iPod Touchiin.


title: SHOUTcast

text: Monet ohjelmat tukevat SHOUTcastin lähetysformaattia. Näitä ovat ainakin sekä Nullsoftin oma Winamp että Amarok, iTunes, VLC, XMMS ja Zinf.


title: SHOUTcast

text: Useimmiten SHOUTcastia käytetään Internet-radiolähetysten kuunteluun tai lähettämiseen.


title: Bajan-harmonikka

text: Bajan-harmonikka () on venäläinen kromaattinen näppäinharmonikkatyyppi, jolla on hieman tyypillisistä länsimaisista harmonikoista poikkeava rakenne ja sointi. Soittimella on tärkeä asema venäläisessä konserttimusiikissa ja kansanmusiikissa ja sen käyttö on levinnyt myös muualle maailmaan 1900-luvun lopulla.


title: Bajan-harmonikka

text: Bajan-harmonikka tarkoittaa yleisterminäkin kromaattista näppäinharmonikkaa, jonka koko vaihtelee pienistä 20 diskanttikoskettimen ja 12 bassokoskettimen harmonikoista jopa kuusirivisiin harmonikkoihin, joissa on 160 bassokosketinta. Diskanttikoskettimisto vaihtelee kolmirivisestä aina kuusiriviseen saakka. Koskettimet ovat yleensä pyöreät, joskin joitakin kulmikkaitakin esiintyy. Neljäs, viides, ja mahdollinen kuudes rivi toistavat kolmen perusrivin sävelet, tavallisen näppäinharmonikan tavoin, sormitusmahdollisuuksien parantamiseksi. Diskanttinäppäimet on tavallisesti järjestetty joko H-sävel (B-järjestelmä) tai C-sävel (C-järjestelmä) keskiriville sijoitettuna. B-järjestelmää pidetään parempana teknisesti haastavien teosten soittamiseen, kun taas C-järjestelmä on helpompi soinnutukseen ja melodisen musiikin soittoon yleensä. Kuusirivinen versio on käytössä erityisesti entisen Jugoslavian alueella ja se tunnetaan serbialaisena harmonikkana.


title: Bajan-harmonikka

text: Bassojärjestelmä voi olla standardibasso, melodiabasso tai vaihtajalla valittavissa oleva niiden välillä. Kehittyneimmät bajan-melodiabassomallit kasvattavat soittimen äänialaa aina 11 oktaavin laajuiseksi saakka, mikä tekee siitä varteenotettavan klassisen ja nykytaidemusiikin soittoon soveltuvan instrumentin.


title: Bajan-harmonikka

text: Vaikka bajan siis perusperiaatteiltaan muistuttaa länsimaisia kehittyneimpiä näppäinharmonikkoja, on sen rakenteessa seuraavia eroavaisuuksia:


title: Bajan-harmonikka

text: Rakenteellisten eroavaisuuksien ansiosta bajan-harmonikan sointi on omintakeinen. Erityisesti basson sointi on täyteläisempi. Mogens Ellegaardin mukaan bajanien kielet voivat olla toisaalta myös herkempiä rikkoutumaan rakenteestaan johtuen.


title: Bajan-harmonikka

text: Venäjällä oli rakennettu varhaisia diatonisia harmonikkatyyppejä jo vuodesta 1830 lähtien. Ensimmäiset kromaattiset venäläiset näppäinharmonikat rakensi soitinrakentaja Nikolai Beloborodov Tulassa 1870-luvulla.


title: Bajan-harmonikka

text: Bajan-harmonikka sai saanut nimensä kuuluisan venäläisen runonlaulajan Bojanin mukaan. Ensimmäistä kertaa Bajan-nimitys harmonikasta löytyy julisteista ja ilmoituksista vuodelta 1891. Siihen asti harmonikkaa oli Venäjällä kutsuttu enimmäkseen nimellä "garmonika". Ensimmäiset varsinaiset bajan-harmonikat kehitti soitinrakentaja Pjotr Sterligov, jonka kehittämänä soitin saavutti pitkälle kehittyneen muotonsa vain kymmenessä vuodessa 1905–1915. Tämän kauden viimeisimpiä malleja käytetään yhä soittimen tehdastuotannon esikuvana. Soitinta teki tunnetuksi erityisesti harmonikkavirtuoosi Jakov Orlanski-Titarenko.


title: Bajan-harmonikka

text: Soitin saavutti nopeasti merkittävän aseman sekä neuvostoliittolaisessa kansanmusiikissa että konserttimusiikissa. Ensimmäisenä konservatoriona bajan-harmonikan otti koulutusohjelmaansa Kiovan konservatorio 1927. Soitinta kehitti toisen maailmansodan jälkeen eteenpäin erityisesti Moskovan kokeellinen soitinlaboratorio, tuottaen erittäin korkealaatuisia, joskin suurikokoisia ja painavia, instrumentteja. Myöhemmin venäläiset bajan-kehittäjät ovat tehneet yhteistyötä myös muun muassa italialaisen Pigini-harmonikanvalmistajan kanssa kehittäen korkeatasoisia konserttinäppäinharmonikkoja eteenpäin. Laboratorio perustettiin alun perin Puna-armeijan alaiseksi kehitysyksiköksi, mikä kertoo omaa kieltään instrumentin arvostuksesta Neuvostoliitossa. Nykyisin korkeatasoisimpia venäläisvalmisteisia bajan-harmonikkoja valmistaa, laboratorion työhön myös pohjautuen, Jupiter-bajantehdas Moskovassa.


title: Bajan-harmonikka

text: Nykyisin bajan-harmonikat ovat levinneet Venäjältä ympäri Eurooppaa, entisen Itäblokin maihin, Skandinaviaan, Ranskaan, Espanjaan ja Portugaliin. Soitin valtaa alaa myös perinteisissä pianoharmonikkamaissa, kuten Itävallassa, Italiassa, Uudessa-Seelannissa ja Yhdysvalloissa.


title: Bajan-harmonikka

text: Vaikka bajan on näytellyt tärkeää osaa venäläisessä kansanmusiikissa, monet venäläiset 1900-luvun tärkeät säveltäjät ovat tehneet myös sille omistettua konserttimusiikkia. Esimerkiksi Nikolai Tšaikin sävelsi bajanille lukuisia teoksia jo 1940-luvulta lähtien. Muita tunnettuja bajanille säveltäneitä 1900-luvun nimiä ovat Georgi Šenderjov, Albin Repnikov, Aleksandr Timošenko, Jevgeni Derbenko, Vjatšeslav Semjonov, Anatoli Kusjakov ja Sergei Berinski. Suurimpina bajanille taidemusiikkia säveltäneinä hahmoina pidettäneen kuitenkin Vladislav Zolotarjovia sekä Sofia Gubaidulinaa. Gubaidulina on omistanut useimmat bajan-teoksistaan Friedrich Lipsille, joka tunnetaan eräänä soittimen kärkinimistä maailmassa laajan konsertointinsa ja levytuotantonsa pohjalta.


title: Alpine Electronics

text: Alpine Electronics, Inc. on autoelektroniikan ja -navigointilaitteistojen valmistaja. Se tekee ajoneuvoihin äänentoisto- ja videojärjestelmiä, navigointilaitteita ja telematiikkaa ja oli vuonna 2012 maailman 73. suurin autoteollisuuden osatoimittajayritys.


title: Alpine Electronics

text: Alpine Electronics perustettiin vuonna 1967 japanilaisen Alps Electric Companyn ja yhdysvaltalaisen Motorolan yhteisyrityksenä nimeltä Alps Motorola Company, Ltd. Tokiossa päämajaansa pitänyt yritys keskittyi Japanin kasvavan autoteollisuuden viihdelaitteistoihin, ja yhtiön ensimmäinen tuote oli 8-track-standardiin perustuva autosoitin. Vuotta myöhemmin mukaan otettiin autoradiot.


title: Alpine Electronics

text: Kun 8-track-nauhureiden aika alkoi olla ohi 1970-luvun puolivälissä, yhtiö panosti C-kasettisoittimiin, joita se alkoi valmistaa myös Euroopan ja Pohjois-Amerikan kuluttajamarkkinoille. Tällöin Alps Motorolan nimi muutettiin muotoon Alpine Electronics. Sopimus äänentoistojärjestelmien toimittamiseksi Lamborghini Countach -urheiluautoihin sai monet muutkin autonvalmistajat kiinnostumaan Alpinen tekniikasta. 1980-luvulla yhtiö toi tuotteisiinsa digitaalitekniikkaa ja perusti tehtaan Yhdysvaltain Indianaan, ja vuonna 1988 Alpine Electronics listattiin Tokion pörssiin. 1990-luvulla Alpine kehitti korkealuokkaisia CD-soittimia ja useamman levyn vaihtajalaitteita ajoneuvokäyttöön. Se laajensi tuotantoaan Japanista ja Yhdysvalloista Kiinaan ja Meksikoon ja toi markkinoille viisituumaisen kojetaulutelevision, joka toimi myös navigointilaitteena.


title: Bajan

text: Bajan voi viitata seuraaviin:


title: Voss (vesi)

text: Voss on norjalainen pullotetun veden tuotemerkki, jonka ovat kehittäneet Ole Christian Sandberg ja Christopher Harlem. He päättivät tehdä Ivelandin kunnan vedestä ylellisyysjuoman, joka olisi yhtä tavoiteltua kuin kalleimmat samppanjamerkit. Entinen Calvin Kleinin palveluksessa työskennellyt suunnittelija Neil Kraft palkattiin suunnittelemaan lasipullo, jossa vesi myydään.


title: Voss (vesi)

text: Markkinointikanavina käytettiin samppanjaa maahan tuovia yrityksiä. Strategiaan kuuluu se, ettei tavallinen kuluttaja voi ostaa Voss-vettä, vaan tuote on tarkoitettu vain niille, joilla on varaa juoda samppanjaakin. Vettä on markkinoitu varsinkin Yhdysvaltoihin, jossa siitä on tullut kuuluisa brändi.


title: Voss (vesi)

text: Norjan television TV2:n esittämän dokumenttiohjelman mukaan Vossin vesi on peräisin samasta pohjavesikaivosta kuin Ivelandin kunnan vesiyhtiön talousvesi. Yrityksen markkinointia sanotaan ohjelmassa harhaanjohtavaksi, koska se antaa ymmärtää veden olevan poikkeuksellisen puhdasta ja peräisin koskemattomasta luonnosta. Yritys harkitsi oikeustoimia ohjelmassa esitettyjen tulkintansa mukaan virheellisten väitteiden johdosta.


title: Think with Your Heart

text: Think with Your Heart on yhdysvaltalaisen laulajan Debbie Gibsonin viides studioalbumi. Se julkaistiin heinäkuussa 1995. Levy myi Yhdysvalloissa vain 25 000 kappaletta.


title: Yochanan Vollach

text: Yochanan Vollach (, s. 14. toukokuuta 1945, Kiryat Bialik) on israelilainen entinen jalkapalloilija, pelipaikaltaan puolustaja. Hän pelasi Israelin maajoukkueessa muun muassa MM-kisoissa 1970. Vollach on nykyään Maccabi Haifa -urheiluseuran puheenjohtaja sekä ZIM-varustamon Newlog-tytäryhtiön toimitusjohtaja.


title: Yochanan Vollach

text: Vollach aloitti pelaamisen 1950-luvulla Maccabi Kiryat Bialikissa. Hän edusti seuraa myös aikuisten sarjoissa vuosina 1962-1965, ennen kuin hän siirtyi n riveihin. Hapoel Haifassa hän pelasi vuoteen 1977 asti, jolloin hän siirtyi paikallisvastustajaan, Maccabi Haifa FC. Hän pelasi Maccabi Haifassa kunnes hän lopetti ammattilaisuransa kaksi vuotta myöhemmin, 1979. Hän jatkoi kuitenkin heti vapaaehtoisena johtajana seurassa ja nosti seuraa maan huipulle. Vuonna 1984 Maccabi Haifa voitti ensimmäisen mestaruutensa, ja seuraavana vuonna se uusi mestaruuden. Tähän aikaan Vollachia kutsuttiin "Maccabi Haifan aivoiksi".


title: Yochanan Vollach

text: Vuonna 1985 Vollach työskenteli ZIM-varustamossa ja kommennettiin työnsä puolesta Hongkongiin. Hän teki paluuta jalkapalloilijana ja pelasi Hong Kong FC:ssä vuoteen 1990 asti.


title: Yochanan Vollach

text: Maajoukkueessa Yochanan Vollach pelasi vuosina 1968-1971 yhteensä 12 ottelua ja teki yhden maalin.


title: Ernst Köhler

text: Ernst Köhler 18. toukokuuta 1893 Uskela – 6. toukokuuta 1955 oli suomalainen jääkärieläinlääkintäeverstiluutnantti ja eläinlääkäri. Hänen vanhempansa olivat agronomi maanviljelijä Karl Oskar Köhler ja Anna Constantia Wibell. Hänet vihittiin avioliittoon vuonna 1923 Anna Irene Leiniön kanssa.


title: Ernst Köhler

text: Hän kirjoitti ylioppilaaksi Turun ruotsalaisesta klassisesta lyseosta vuonna 1912 ja kirjoittautui Turkulaiseen osakuntaan. Hän jatkoi opintojaan Hannoverin eläinlääkärikorkeakoulussa ja suoritti eläinlääketieteen kandidaatintutkinnon vuonna 1914. Eläinlääkäritutkinton hän suoritti Dresdenin eläinlääkärikorkeakoulussa vuonna 1919. Piirieläinlääkärikurssin ja –tutkinnon hän suoritti vuonna 1929.


title: Ernst Köhler

text: Hän liittyi vapaaehtoisena Saksassa sotilaskoulutusta antavaan Jääkäripataljoona 27:n 1. komppaniaan 27. lokakuuta 1915, josta hänet siirrettiin 19. elokuuta 1917 pataljoonan haupitsipatteriin ja edelleen pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Myöhemmin hänet komennettiin pataljoonan täydennysjoukkoon 8. lokakuuta 1916, missä hän oli 9. joulukuuta 1916 asti. Pataljoonasta hänelle myönnettiin kaksi opintolomaa, ensimmäinen 5. toukokuuta – 19. elokuuta 1917 ja toinen 12. joulukuuta 1917 – 5. helmikuuta 1918.


title: Ernst Köhler

text: Suomen armeijan palvelukseen hän astui 11. helmikuuta 1918, jolloin hänet ylennettiin luutnantiksi. Hän saapui Tornioon Ruotsin kautta ja liittyi 25. helmikuuta 1918 Vaasaan saapuneeseen jääkärien pääjoukkoon. Hänet komennettiin Suomen sisällissodassa Karjalan ratsujääkärirykmentin eläinlääkäriksi ja otti osaa taisteluihin Karjalankannaksella.


title: Ernst Köhler

text: Hän erosi Suomen armeijasta 11. syyskuuta 1918, mutta määrättiin 1. syyskuuta 1919 Kenttätykistörykmentti 1:n I patteriston ja 9. lokakuuta 1919 III patteriston eläinlääkäriksi. Tästä tehtävästä hän otti eron 1. marraskuuta 1920, astuakseen Inkoon eläinlääkärin virkaan ja ollen siinä virassa 20. lokakuuta 1921 asti. Vihdin vt. kunnaneläinlääkärinä hän toimi 20. lokakuuta 1921 – 15. helmikuuta 1922 välisen ajan ja vakinaisena 15. helmikuuta 1922 – 24. marraskuuta. 1930 välisen ajan. Käkisalmen piirin piirieläinlääkäriksi hänet nimitettiin 10. marraskuuta 1930. Tässä tehtävässä hän toimi aina vuoteen 1939 asti. Kunnallisen toimensa ohella hän toimi sopimuseläinlääkärinä Käkisalmen jääkäripataljoonalle ja Savon jääkärirykmentille.


title: Ernst Köhler

text: Käkisalmen KOP:n konttorin valvojana hän toimi vuosina 1933–1939. Hän toimi myös Käkisalmen terveydenhuoltolautakunnan jäsenenä ja puheenjohtajana sekä Käkisalmen kaupungin kansakoulun johtokunnan jäsenenä ja varapuheenjohtajana vuosina 1934 -1936. Hän kuului myös Käkisalmen Yhteislyseon vanhempainneuvostoon. Jäsenenä hän oli Eläinlääkäriyhdistyksessä, Piirieläinlääkäriyhdistyksessä ja Jääkäriliiton Porin osastossa.


title: Ernst Köhler

text: Talvisotaan hän osallistui aluksi II armeijakunnan apulaiseläinlääkärinä ja myöhemmin 21. divisioonan eläinlääkärinä. Välirauhan aikana hän oli aluksi samassa tehtävässä, mutta myöhemmin toimi Salon kauppalassa sijaitsevan Lounais-Suomen Osuusteurastamon lihantarkastajana sekä Perniön piirieläinlääkärinä. Jatkosotaan hän osallistui Huoltokoulutuskomppanian kuormasto- ja eläinlääkintäkomppanian eläinlääkärinä. Jatkosodan kestäessä hän toimi myös opettajana Ratsukoulussa eläinlääkintä-, rehumestari- ja kuormastokursseilla. Vuonna 1941 hänet komennettiin 10. divisioonan esikuntaan eläinlääkäriksi, josta hänet lomautettiin vuonna 1942 ja vuonna 1943 hän otti vastaan Käkisalmen suojeluskuntapiirin eläinlääkärin tehtävät.


title: Ernst Köhler

text: Hän toimi Kotijoukkojen esikunnan tarkastavana eläinlääkärinä ja myöhemmin eläinlääkintä osastolla. Hän erosi vakinaisesta palveluksesta vuonna 1944 ja otti vastaan Härmän piirieläinlääkärin toimen, josta toimesta siirtyi Porin piirieläinlääkäriksi vuonna 1945. Tässä toimessaan hän oli kuolemaansa asti. Hänet on haudattu Poriin.


title: Anna Smašnova

text: Anna Smašnova-(Pistolesi) (, ; s. 16. heinäkuuta 1976 Minsk) on tennispelaaja. Hän syntyi ja vietti lapsuutensa Neuvostoliitossa, kunnes muutti Israeliin vuonna 1990.


title: Anna Smašnova

text: Smašnova oli kaksinpelaajana korkeimmillaan maailman rankinglistan viidentenätoista. Hän voitti uransa aikana useita WTA Tourin turnauksia ja esiintyi myös kaikkiaan 73:ssa ottelussa Fed Cupissa. Hän voitti vuonna 1991 tyttöjen kaksinpelimestaruuden Ranskan avoimissa.


title: Anna Smašnova

text: Smašnova vetäytyi Wimbledonin jälkeen kesällä 2007. Hän puhuu sujuvasti venäjää, hepreaa ja englantia.


title: Helmimonninen

text: Helmimonninen, entinen valkopilkkumonninen "(Corydoras sterbai)" on monnislaji joka on suosittu akvaariokala.


title: Helmimonninen

text: Helmimonnisella on suklaanruskealla pohjalla valkoisia pisteitä ja kyljissä pitkittäisjuovia. Laji sekoitetaan joskus hietamonniseen. Lajit voi erottaa pään kuvioinnista: hietamonnilla on tummia pilkkuja valkoisella pohjalla, helmimonnisella valkoisia "helmiä" tummalla pohjalla. Helmimonninen jää pienemmäksi, yleensä 5-6 cm pitkäksi.


title: Helmimonninen

text: Helmimonninen on kotoisin Etelä-Amerikasta: Brasilian keskiosista ja Boliviasta.


title: Helmimonninen

text: Kuten muut monniset, helmimonninen oleilee mieluiten pohjassa, jonka soran pitää olla pienirakeista ja pyöreää ilman teräviä reunoja, jotta se ei vahingoita siihen viiksiään. Viihtyy vähintään kuuden yksilön parvessa.


title: Helmimonninen

text:
Helmimonniset innostuvat usein kutemaan, kun veden lämpötila nousee.
Sopiva pH on 6.0–8.0; ja dH 2–25, lämpötila 21-28 astetta. Kala syö sekaravintoa pohjalta.


title: Thomas Wolsey

text: Thomas Wolsey (n. 1475 – 29. marraskuuta 1530) oli englantilainen kardinaali ja valtiomies. Kardinaali Wolsey oli lordikanslerina vuosina 1515–1529 ollen näiden vuosien ajan Englannin vaikutusvaltaisin mies kuninkaan ohella.


title: Thomas Wolsey

text: Wolsey opiskeli teologiaa Oxfordissa, ja hänet nimitettiin jo nuorella iällä Canterburyn arkkipiispan, kardinaali John Mortonin henkilökohtaiseksi kappalaiseksi. Wolseyn kyvykkyys huomattiin myös hovipiireissä, ja häntä suositeltiin Henrik VII:lle. Henrik VII:n aatelisia kohtaan tuntema epäluulo edisti osaltaan porvarillista syntyperää olleen Wolseyn uraa.


title: Thomas Wolsey

text: Wolsey pääsi vallan ytimeen Henrik VII:n pojan, Henrik VIII:n noustua valtaan. Vuonna 1514 Wolsey nimitettiin Lincolnin piispaksi ja pian sen jälkeen Yorkin arkkipiispaksi. Paavi Leo X nimitti Wolseyn kardinaaliksi 1515, ja samana vuonna Wolsey nimitettiin myös Englannin lordikansleriksi.


title: Thomas Wolsey

text: Nuori kuningas luotti isänsä vanhaan neuvonantajaan ja antoi Wolseyn huolehtia monista hallinnon asioista. Wolsey johti käytännössä Englannin ulkopolitiikkaa ja pyrki käyttämään hyväkseen Ranskan ja Habsburgien välistä kilpailua. Wolsey menetti kuitenkin Henrik VIII:n suosion, koska hän ei onnistunut saamaan paavi Klemens VII:n suostumusta kuninkaan avioeroon Katariina Aragonialaisesta. Vuonna 1529 Wolsey erotettiin valtion viroista ja hän sai syytteen maanpetoksesta. Wolsey määrättiin saapumaan oikeudenkäyntiin Lontooseen, mutta hän sairastui ja kuoli matkalla.


title: Gerard van Velde

text: Gerard van Velde (s. 30. marraskuuta 1971 Wapenveld, Alankomaat) on alankomaalainen entinen pikaluistelija, joka oli erikoistunut sprinttimatkoille.


title: Gerard van Velde

text: 1992 Albertvillen olympialaisissa van Velde sijoittui 500 metrillä neljänneksi ja tuhannella metrillä viidenneksi. Kahta vuotta myöhemmin Lillehammerin olympialaisissa hän sijoittui tuhannella metrillä yhdeksänneksi. Hänelle tuottivat erityisiä ongelmia uudet "klap"-luistimet, joiden käyttöä hän ei millään tahtonut oppia. Hän ei mahtunut Alankomaiden joukkueeseen Naganon olympialaisiin ja tästä turhautuneena ehti jo lopettaa luistelu-uransa ja ryhtyi automyyjäksi. Vuoden hiljaiselon jälkeen maajoukkueluistelija Rintje Ritsma houkutteli van Velden takaisin luistelun pariin lähinnä hauskanpitomielessä, mutta van Velde saikin uuden kipinän lajiin. Aluksi tulokset olivat kehnoja, mutta ajan mittaan otteet paranivat ja nousu huippua kohti alkoi. Sprintterien MM-kisoissa 2001 van Velde sijoittui jo seitsemänneksi. Salt Lake Cityn olympialaisiin vuonna 2002 van Velde lähti suurin odotuksin, mutta jäi pettymyksekseen 500 metrillä neljänneksi. Kuitenkin tuhannella metrillä hän onnistui ja voitti olympiakultaa uudella maailmanennätysajalla 1.07,18.


title: Gerard van Velde

text: Vuonna 2003 van Velde luisteli sprintterien MM-kisoissa hopealle. Matkakohtaisissa MM-kisoissa hän saavutti tuhannella metrillä hopeaa ja oli 500 metrillä neljäs. Seuraavana vuonna hän oli sprintterien MM-kisoissa neljäs. Hän ei enää mahtunut Alankomaiden joukkueeseen Torinon olympialaisiin 2006, vaikka oli vielä edellisvuonna voittanut maan mestaruuden 500 metrillä.


title: Gerard van Velde

text: Alankomaiden mestaruuksia van Veldellä on kaikkiaan 18. Hän lopetti uransa tammikuussa vuonna 2008.


title: Phil Younghusband

text: Philip James Younghusband (s. 25. kesäkuuta 1982) on englantilais-filippiiniläinen jalkapalloilija, joka on pelipaikaltaan hyökkääjä. Younghusband on edustanut Chelseata yhdeksän ikäisestä, ja solmi seuran kanssa ammattilaissopimuksen maaliskuussa 2005. Younghusband pelasi Chelsean U21 joukkueessa 2005-2008 käyden välillä lainassa Tanskassa Esbjergin joukkueessa. Younghusband lopetti uransa kesällä 2008. Huhtikuussa 2011 hän teki comebackin Filippiineillä San Beda Collegen joukkueessa josta siirtyi heinäkuussa FC Loyolan riveihin.


title: Phil Younghusband

text: Maajoukkueessa Younghusband on päässyt edustamaan Filippiinejä filippiiniläien äitinsä takia. Hän pelasi ensiksi alle 23-vuotiaiden maajoukkueessa ja on nyt Filippiinien A-maajoukkueessa.


title: Phil Younghusband

text: Alkuvuodesta 2005 Filippiinien jalkapalloliitto sai tietää Younghusbandin edustuskelpoisuudesta tuntemattomalta henkilöltä, jonka väitetään löytäneen tietoa hänen syntyperästään Football Manager-pelistä löytyvän samaisen pelaajan kautta.


title: M/T Smeraldo

text: M/T Smeraldo () on italialaisen Finbeta-laivayhtiön omistama kemikaalitankkeri. Alus on rakennettu vuonna 1998 Cantiere Navale Mario Morinin telakalla Anconassa, Italiassa. "Smeraldo" on rekisteröity Italian lipun alle, ja sen kotisatama on Ancona.


title: M/T Smeraldo

text: Pituutta "Smeraldolla" on 117 metriä, leveyttä 16,4 metriä ja syväys on 8,4 metriä. Laivan koko tilavuus (bruttovetoisuus, GT) on 4 896 ja matkustus- ja lastitilojen tilavuus (nettovetoisuus, NT) 1 976. Aluksen kuollut paino eli kantavuus on 7 014 tonnia. Laivan nopeus on 13,5 solmua.


title: M/T Smeraldo

text: Laivan pääkoneina on neljä Wärtsilä 6LSW38 -dieselmoottoria, jotka yhdessä kehittävät 3 960 kilowatin tehon. Kaikki aluksen lastisäiliöt on valmistettu ruostumattomasta teräksestä.


title: Valuuttamarkkinat

text:
Valuuttamarkkinat ovat tilanteita, joissa valuuttaa vaihdetaan toiseen. Tällöin on sovittava niiden keskinäinen vaihtokurssi.
Valuuttamarkkinat poikkeavat muista markkinoista siinä, että niillä vaihdettavat rahasummat ovat tavattoman suuria. Nämä rahasummat ovat lisäksi nopeassa kasvussa. Keskimääräinen päivittäisen kaupan määrä kansainvälisillä valuuttamarkkinoilla oli vuonna 2007 yli 3 biljoonaa dollaria. Rahamarkkinat ovat myös likvidit. Rahaa voidaan siirtää valuutasta toiseen kirjaimellisesti sekunnissa.


title: Valuuttamarkkinat

text: Edellä mainittujen ominaisuuksien vuoksi kansainvälisten valuuttamarkkinoiden katsotaan olevan lähimpänä ideaalisia täydellisen kilpailun markkinoita.


title: Valuuttamarkkinat

text: Valtiot voivat eri tavoin vääristää valuuttansa arvoa. Tätä nimitetään valuuttavääristelyksi. Oman valuutan arvon alentaminen on usein maalle edullista, sillä se tekee maan vientituotteet entistä kilpailukykyisimmiksi. Yhdysvaltojen vuonna 2015 hyväksymä tullilaki määrittelee, että valuuttavääristely on kyseessä, kun


title: The Gathering (albumi)

text: The Gathering on thrash metal -yhtye Testamentin julkaisema studioalbumi vuodelta 1999.


title: Remington 870

text: Remington 870 on yhdysvaltalaisen Remington Arms -yhtiön vuodesta 1950 valmistama pumppuhaulikko. Sitä on valmistettu 12, 16, 20, 28 ja .410 kaliiperisina useilla piipun pituuksilla ja lukuisina eri malleina sekä metsästys- ja kilpa-ammunta-, että poliisi- ja sotilaskäyttöön.


title: Alicia Molik

text: Alicia Molik (s. 27. tammikuuta 1981) on australialainen tennispelaaja. Hän voitti naisten nelinpelin mestaruuden Australian avoimissa 2005 parinaan Svetlana Kuznetsova ja Ranskan avoimissa 2007 parinaan Mara Santangelo.


title: Alicia Molik

text: Molik sai naisten tenniksen kaksinpelissä pronssia vuoden 2004 kesäolympialaisissa Ateenassa, kun hän voitti pronssiottelussa Anastasija Myskinan 6-3, 6-4.


title: Alicia Molik

text: Molik on voittanut kaksinpelimestaruudet muiden muassa Zürichin avoimilla 2004 ja Nordea Nordic Light Openilla 2004. Ensin mainitussa hän voitti Marija Šarapovan, jälkimmäisessä Tatjana Perebijnisin.


title: John C. Stennis Space Center

text: John C. Stennis Space Center (SSC) on Hancockin piirikunnassa Mississippin ja Louisianan rajalla sijaitseva Nasan suurin rakettimoottorien testauskeskus.


title: John C. Stennis Space Center

text: 55 km² laajuisen testikeskuksen rakentaminen alkoi lokakuussa 1964. Varsinaista testialuetta ympäröi 506 km² laajuinen akustinen puskurivyöhyke. Testiasemat rakennettiin Saturn V-rakettien testaamiseen ja sittemmin siellä on testattu avarussukkuloiden päämoottoreita.


title: John C. Stennis Space Center

text: Keskuksen sijaintipaikka valittiin, koska alue on harvaanasuttu ja sinne oli mahdollista luoda proomuyhteys, mikä on tärkeää sillä Saturn V:n moottorit olivat liian isoja maata myöten kuljetettaviksi. Alue oli myös sopivasti rakettien rakennuspaikan Michoud Assembly Facilityn ja laukaisupaikan Cape Canaveralin välissä. Ennen rakentamisen aloittamista viisi pientä kylää (Gainesville, Logtown, Napoleon, Santa Rosa ja Westonia), joissa asui 700 perhettä, tuli uudelleensijoittaa.


title: John C. Stennis Space Center

text: Apollo-ohjelman loppumisen jälkeen keskuksen käyttö väheni, mikä vaikutti taloudellisesti läheisiin kuntiin. Keskukseen on siirretty sittemmin muita hallinnon toimintoja.


title: John C. Stennis Space Center

text: 1990-luvulla rakennettiin uusi testikompleksi "E" uusien rakettimoottorikonstruktioiden testaamiseksi. Siellä testattiin muiden muassa hybridirakettien moottoreita. Näitä käytettiin ensimmäisessä yksityisesti rahoitetussa avaruusaluksessa, SpaceShipOnessa.


title: John C. Stennis Space Center

text: Keskuksen nimeä on vaihdettu vuosien varrella useaan otteeseen. Ensimmäinen nimi oli Mississippi Test Facility, National Space Technology Laboratories 1974 ja John C. Stennis Space Center 1988, Mississipin senattorin John C. Stennis muistoksi, sillä tämä oli aktiivinen Yhdysvaltain avaruustoiminnan kannattaja.


title: John C. Stennis Space Center

text: Hurrikaani Katrina vahingoitti keskusta elokuussa 2005.


title: John C. Stennis Space Center

text: Vuonna 2005 keskuksessa toimi yli 30 hallinnonyksikköä tai yksityistä yritystä. Ylivoimaisesti suurin näistä on Yhdysvaltain laivasto 3 500 hengen henkilökunnallaan.


title: Gough

text: Gough (tunnetaan mys nimellä Gonçalo Alvares) on tuliperäinen saari eteläisellä Atlantilla. Saari kuuluu Tristan da Cunhan saaristoon, joka taas kuuluu Saint Helenaan. Saari on asuttamaton lukuun ottamatta sääaseman miehistöä. Sääasemaa South African National Antarctic Programme (SANAP) on pitänyt yllä taukoamatta vuodesta 1956.


title: Gough

text: Gough on kuulunut UNESCO:n maailmanperintöluetteloon vuodesta 1995. Saari on nimetty saaren löytäjän, Charles Goughin mukaan, joka väitetysti löysi saaren 1731. Goughilla on yksi vähiten häiriintyneistä ekosysteemeistä, ja tarjoaa hyvät pesimismahdollisuudet merilinnuille.


title: Mara Santangelo

text: Mara Santangelo (s. 28. kesäkuuta 1981) on italialainen entinen tennispelaaja. Hän muodosti Alicia Molikin kanssa naisten nelinpelin voittajaparin Ranskan avoimissa 2007. Hän oli korkeimmillaan naisten maailmanlistan sijalla 27 kaksinpelissä ja sijalla viisi nelinpelissä. Kaikkiaan hän voitti nelinpelissä yhdeksän WTA-turnausta ja kaksinpelissä yhden. Hän kertoi tennisuransa lopettamisesta 28. tammikuuta 2011.


title: Mara Santangelo

text: Santangelo syntyi Latinassa ja aloitti tenniksenpeluun yhdeksänvuotiaana.


title: Luytenin tähti

text: Luytenin tähti on punainen kääpiötähti Pienen koiran tähdistössä. Se sijaitsee vain 3,8 pc (12,36 valovuoden) päässä ja kuuluu meitä lähimpiin tähtiin. Luytenin tähden läpimitta on noin neljäsosa Auringon läpimitasta ja luminositeetti vain 0,04 prosenttia Auringon luminositeetista. Vuosina 1937–1980 tehtyjen havaintojen perusteella on arveltu, että tähteä saattaisi kiertää korkeintaan Jupiterin kokoluokkaa oleva planeetta, mutta toistaiseksi sellaista ei ole yrityksistä huolimatta kyetty havaitsemaan.


title: Luytenin tähti

text: Tähti on nimetty sen huomattavan suuren ominaisliikkeen ensimmäisenä määrittäneen yhdysvaltalaisen tähtitieteilijän Willem Jacob Luytenin mukaan.


title: Ai Sugiyama

text: Ai Sugiyama (; s. 5. heinäkuuta 1975) on japanilainen entinen tennispelaaja. Hän syntyi Yokohamassa ja aloitti ammattilaisuransa vuonna 1992.


title: Ai Sugiyama

text: Sugiyama nousi 23. lokakuuta 2000 nelinpelaajana maailman rankinglistan ykköseksi. Kaksinpelin rankinglistalla hän oli parhaimmillaan kahdeksas helmikuussa 2004. Hän voitti urallaan kuusi kaksinpelin ja 38 nelinpelin WTA-turnausta.


title: Ai Sugiyama

text: Sugiyama kuului naisten nelinpelimestaruuden voittaneeseen pariin Yhdysvaltain avoimissa 2000, Ranskan avoimissa 2003 ja Wimbledonissa 2003. Yhdysvalloissa parina oli Julie Halard-Decugis, kahdessa jälkimmäisessä Kim Clijsters. Lisäksi hän voitti Mahesh Bhupathin kanssa sekanelinpelin Yhdysvaltain avoimissa vuonna 1999. Kaksinpelissä Sugiyama ylsi puolivälieriin Australian avoimissa 2000 ja Wimbledonissa 2004.


title: Ai Sugiyama

text: Sugiyama lopetti tennisuransa vuonna 2009.


title: Coop (taiteilija)

text: Coop (oikealta nimeltään Chris Cooper) on losangelesilainen taiteilija. Hän syntyi Tulsassa vuonna 1968. Hänen taiteensa esittää pääasiassa kevyesti vaatettuja Bettie Page-tyylisiä 1950-luvun tyylisiä pehmopornokuvia, tai B-elokuvien hirviöitä. Coop piirtää usein naisen piruna, mutta hän piirtää myös usein Saatanan virnistävänä miehenä, jolla on palava sikari hampaidensa välissä. Vaikka Coopin kuvien aiheet ovat yleensä synkkiä, hän piirtää kuvista kuitenkin humoristisia ja värikkäitä.


title: Coop (taiteilija)

text: Coop on tehnyt taidetta useille yhtyeille ja tuotemerkeille, kuten Sympathy for the Record Industryn julkaisuihin. Julisteita hän on tehnyt muun muassa yhtyeille Reverend Horton Heat, Lords of Acid, Green Day, Nirvana, Soundgarden ja Foo Fighters.


title: Coop (taiteilija)

text: Coop on tunnettu Hot Rod -harrastuksestaan ja Kustom Kulture -yhteisöstä. Vuonna 2006 Coop suunnitteli kaksi Hot Rodin pienoismallia lelubrändi Hot Wheelsille.


title: Heikki Valpola

text: Heikki Jussi Valio Valpola (22. huhtikuuta 1946 Rauma, Suomi) on suomalainen säveltäjä.


title: Heikki Valpola

text: Valpola suoritti musiikinteorian diplomin ja musiikinopettajan tutkinnon Sibelius-Akatemiassa 1972. Hänen opettajanaan sävellyksessä toimi muun muassa professori Jouko Tolonen.


title: Heikki Valpola

text: Valpola on toiminut lehtorina Sibelius-Akatemiassa vuodesta 1980 kansanmusiikin koulutusohjelmassa. Kullervo-kuoron johtajana Valpola toimi vuodesta 1984.


title: Heikki Valpola

text: Valpola tunnetaan erityisesti uuden laululiikkeen käyttömusiikin säveltäjänä. Hänelle ominaisia ovat uusklassistiset kansan- ja populaarimusiikistakin vaikutteita hakeneet sävellykset. Hän on säveltänyt musiikkia teatteriin, elokuviin sekä myös kamarimusiikkia nuorille soittajille.


title: Heikki Valpola

text: Valpola on tehnyt 1970-luvulta alkaen tiivistä yhteistyötä muun muassa harmonikkataiteilija Matti Rantasen kanssa säveltäen useita teoksia harmonikalle, sisältäen sekä sooloteoksia että harmonikan sisältävälle kamarimusiikkikokoonpanolle suunnattuja töitä. Hänen harmonikkasävellyksensä ovat levinneet Suomen rajojen ulkopuolellekin muun muassa Mogens Ellegaardin, Mie Mikin, Marcel Azzolan ja Max Bonnayn esittäminä.


title: Derek Lowe

text: Derek Christopher Lowe (s. 1. kesäkuuta 1973) on yhdysvaltalainen baseballpelaaja. Hän syntyi Dearbornissa, Michiganissa, ja opiskeli paikallisessa Edsel Ford High Schoolissa.


title: Derek Lowe

text:
Lowe teki Major League -debyyttinsä 26. huhtikuuta 1997. Hänen ammattilaisseuroinaan ovat olleet Seattle Mariners (1997), Boston Red Sox (1997–2004), Los Angeles Dodgers (2005–2008), Atlanta Braves (2009–2011), Cleveland Indians (2012),
New York Yankees (2012) ja Texas Rangers (2013).


title: Derek Lowe

text: Lowe on pelannut tähdistöotteluissa vuosina 2000 ja 2002.


title: Russell Martin

text: Russell Nathan Coltrane Jeanson Martin Jr. (s. 15. helmikuuta 1983) on kanadalainen baseballpelaaja (sieppari). Hän teki Major League -debyyttinsä Yhdysvalloissa Los Angeles Dodgersissa 5. toukokuuta 2006.


title: Kiinan ralli

text: Kiinan ralli on suurin Kiinassa järjestettävä rallikilpailu. Ensimmäinen kilpailu ajettiin vuonna 1997, ja se oli osana rallin maailmanmestaruussarjaa kaudella 1999. Nykyään kilpailu on osa Rallin Aasia-Tyynenmeren sarjaa (APRC).


title: Dogs (kappale)

text: Dogs on brittiläisen progressiivisen rock-yhtyeen Pink Floydin kappale, se julkaistiin yhtyeen albumilla "Animals" (1977). Kappale kehittyi albumin "Wish You Were Here" nauhoituksissa 1974, jolloin sen sanat olivat erilaiset ja kappaleen nimi oli You Gotta Be Crazy. Kappale on "Animals"-albumin ainut, jossa David Gilmour on osallisena niin sävellyksessä kuin laulamisessa.


title: Dogs (kappale)

text: Kappaleen juonessa koirat esitetään liikemiehinä, jotka tarpeen vaatiessa puukottavat selkään eivätkä tunne syyllisyyttä, koska luulevat muiden olevan selkäänpuukottajia.


title: Dogs (kappale)

text: Yhtyeen vuoden 1974 konserteissa kappaleen lauloi kokonaisuudessaan David Gilmour. Gilmour soitti kaikki akustisetkin osuudet sähkökitaralla ja käytti riffiosuuksissa wah wah -pedaalia. Kitarasoolo-osuuksiin hän lisäsi paljon säröefektejä. Taustalla oli myös paljon Rick Wrightin syntetisaattoria.


title: Rick Honeycutt

text: Frederick Wayne ”Rick” Honeycutt (s. 29. kesäkuuta 1954) on yhdysvaltalainen baseballpelaaja ja -valmentaja. Hän pelasi Major League -tason vasenkätisenä syöttäjänä vuosina 1977–1997.


title: Rick Honeycutt

text: Honeycutt syntyi Chattanoogassa, Tennesseessä, ja pelasi ennen ammattilaisuraansa Tennesseen yliopistolla. Hän osallistui MLB:n tähdistöotteluihin vuosina 1980 ja 1983.


title: Rick Honeycutt

text: Honeycutt työskentelee tätä nykyä valmentajana Los Angeles Dodgersissa.


title: Rick Honeycutt

text: Honeycuttin MLB-seuroina olivat peliuran aikana seuraavat:


title: A Quick One

text: A Quick One on brittiläisen rockyhtye The Whon vuonna 1966 julkaistu albumi. Yhdysvalloissa se julkaistiin toukokuussa 1967 nimellä Happy Jack.


title: A Quick One

text: Albumin tunnetuimmat kappaleet lienevät levyn päättävä lähes kymmenminuuttinen rock-ooppera ”A Quick One, While He’s Away” sekä ”Boris the Spider”.


title: A Quick One

text:
A-puoli
B-puoli


title: A Quick One

text: Vuoden 1995 CD-version bonuskappaleet:


title: Pigs on the Wing

text: Pigs on the Wing on brittiläisen progressiivisen rockin yhtyeen Pink Floydin "Animals"-albumilla julkaistu kaksiosainen kappale. Ensimmäinen osa ("Pigs on the Wing 1") aloittaa albumin kestäen vain hieman alle puolitoista minuuttia kuten myös albumin lopettava toinen osa ("Pigs on the Wing 2"). Kappaleiden sanat pohjautuvat George Orwellin Eläinten vallankumous -kirjan juoneen. Kappaleista on tehty myös toisenkinlainen studioversio, jossa on kummatkin osat yhdistettynä. Kyseinen versio sisältää myös kiertuekitaristin Snowy Whiten sähkökitarasoolon.


title: Kapteynin tähti

text: Kapteynin tähti on punainen alikääpiötähti eteläisellä taivaalla, Maalarin tähdistössä. Se sijaitsee 3,9 pc (12,7 valovuoden) etäisyydellä ja löydettiin vuonna 1897. Sen ominaisliike on kaikista tähdistä toiseksi suurin, häviten vain Barnardin tähdelle.


title: Kapteynin tähti

text: Kapteynin tähti kiertää Linnunradan keskustaa retrogradisesti ja onkin meitä lähin Linnunrataa ympäröivään haloon kuuluva tähti. Radan perusteella on arveltu, että se on saattanut muodostua jossakin galaksimme ympärillä olevista pallomaisista tähtijoukoista. Tähden metallipitoisuus on hyvin matala: vain noin kymmenesosa Auringon metallipitoisuudesta.


title: Kapteynin tähti

text: Tähti on nimetty löytäjänsä, hollantilaisen tähtitieteilijän Jacobus Kapteynin mukaan.


title: Thomas Chatterton

text: Thomas Chatterton (20. marraskuuta 1752 Bristol – 24. elokuuta 1770 Holborn) oli englantilainen runoilija ja keskiaikaisten runojen väärentäjä. Hän teki itsemurhan 17-vuotiaana vuonna 1770 .


title: Thomas Chatterton

text: Peter Ackroydin romaani "Chatterton" (1987) kertoo Thomas Chattertonista ja hänen muotokuvastaan, joka maalattiin vuonna 1856.


title: .se

text: .se on Ruotsin verkkotunnus, jota hallinnoi Stiftelsen för Internetinfrastruktur.


title: .se

text: Ennen huhtikuuta 2003 .se-maatunnuksen alla oleville tunnuksille oli paljon rajoittavia sääntöjä. Vain yritysten, yhdistysten ja viranomaisten sallittiin rekisteröidä tunnus ja sen tuli olla hyvin samankaltainen rekisteröidyn nimen kanssa. Yksittäiset tuotteet eivät olleet oikeutettuja erillisiin tunnusnimiin, vaikka ne olisivat olleet rekisteröityjä tavaramerkkejä. Yksityishenkilöt saivat rekisteröidä yhden (ja vain yhden) tunnuksen loppuliitteellä .pp.se ("pp" on lyhenne sanasta "privatperson", "yksityishenkilö").


title: .se

text: Entiset tunnukset olivat:


title: .se

text: Uusilla säännöillä mikä tahansa yhteisö tai kuka tahansa yksityishenkilö saa rekisteröidä kuinka monta tunnusta tahansa. Minkä tahansa .se-tunnuksen rekisteröinti on mahdollista niin kauan kuin se on vapaana. Samaan aikaan säännöt tunnuksen nimen annosta muuttuivat ”ensin tullutta palvellaan ensin” -periaatteeseen ja yksinkertaisemmat säännöt riidanratkaisumenetelmää varten luotiin.


title: .se

text: Lokakuussa 2003 .SE alkoi hyväksyä kansainvälistettyjen tunnusnimien rekisteröimisen, sisältäen kirjaimet "å, ä, ö, ü, é". 6. syyskuuta 2007 täyden 250 merkin tuki tuli saataville, tukien kaikkia Ruotsin laillisesti hyväksyttyjä vähemmistökieliä: suomea, meänkieltä, saamea, romania ja jiddišiä.


title: .se

text: .se on ensimmäinen ylätason verkkotunnus, joka aloitti DNSSEC-palvelujen tarjoamisen.


title: Pigs (Three Different Ones)

text: Pigs (Three Different Ones) on brittiläisen progressiivisen rock-yhtyeen Pink Floydin albumilla "Animals"illa julkaistu kappale.


title: Pigs (Three Different Ones)

text: Kappale kuvastaa "Sikoja", jotka ovat valtaa janoavia tyranneja, jotka pitävät "Koiria" ja "Lampaita" vallassaan kuitenkaan heidän tietämättään. Kappaleen sanat myös kritisoivat suuresti Mary Whitehousea. Kappaleessa basso-osuudet soittaa kitaristi David Gilmour.


title: Sheep (kappale)

text: Sheep on brittiläisen progressiivisen rock-yhtyeen Pink Floydin "Animals"-albumilla julkaistu kappale. Kuten albumin kappale ”Dogs”, myös ”Sheep” sävellettiin "Wish You Were Here" -albumin nauhoituksissa 1974, silloin kappale oli nimeltään ”Raving and Drooling”. Kappaleen studioversiossa bassoa soittaa kitaristi David Gilmour ja vuorostaan basisti Roger Waters soittaa suurimman osan kitaroista.


title: Marcia Wallace

text: Marcia Wallace (1. marraskuuta 1942 Creston, Iowa – 25. lokakuuta 2013 Los Angeles, Kalifornia) oli Emmy-palkittu yhdysvaltalainen näyttelijä ja koomikko.


title: Marcia Wallace

text: Wallace tunnettiin parhaiten rooleistaan Carol Kester Bonduranttina, Bob Newhartin (ja hammaslääkäri Jerryn) sihteerinä vuoden 1972 televisiosarjassa "The Bob Newhart Show", ja opettaja Edna Krabappelin äänenä animaatiosarjassa "Simpsonit", josta hän voitti Emmyn vuonna 1992. Hahmo poistettiin sarjasta Wallacen kuoltua vuonna 2013.


title: Guxhagen

text: Guxhagen on kunta Schwalm-Ederin piirikunnassa, Pohjois-Hessenissä, Saksassa. Guxhagen sijaitsee noin 15 kilometriä pohjoiseen Kasselista. Sen naapurikuntia ovat Edermünde, Felsberg, Fuldabrück ja Körle. Kunnassa oli vuoden 2011 lopussa 5230 asukasta. Kuuluisin guxhagenlainen lienee marsalkka Friedrich Paulus.


title: Chindōgu

text: Chindōgu () on japanilainen taidemuoto, jossa keksitään uusia jokapäiväiseen käyttöön soveltuvia esineitä, joilla ratkaistaan joku arkipäiväinen ongelma. Chindōgu ei kuitenkaan ole täydellinen ratkaisu ongelmaan, sillä vaikka se ratkaiseekin yhden ongelman, se myös aiheuttaa niin suuria uusia ongelmia tai huomattavaa julkista häpeää, että sillä ei oikeasti ole mitään käyttöä. Siksi chindōgua joskus kutsutaan "hyödyttömäksi" niksiksi, vaikka oikeampi termi olisi "käyttökelvoton", sillä chindōgusta on hyötyä.


title: Chindōgu

text:
Kirjaimellisesti käännettynä chindōgu tarkoittaa epätavallista (珍, 'chin') työkalua (道具, 'dōgu').
Termin keksi Kenji Kawakami, japanilainen keksijä ja kirjailija, joka 1990-luvun puolivälissä kirjoitti englanniksi käännetyn kirjan "101 Unuseless Japanese Inventions: The Art of Chindōgu". Koska kirjasta tuli suosittu, hän kirjoitti kirjalle jatko-osan "99 More Unuseless Japanese Inventions". Esimerkkejä kirjoissa olleista chindōguista:


title: Chindōgu

text: Chindōgun tekemisessä on kymmenen erilaista sääntöä. Kolme tärkeintä niistä ovat:


title: Good Hearted Woman

text: Good Hearted Woman on yhdysvaltalaisen muusikon Waylon Jenningsin vuonna 1972 julkaisema albumi.


title: Riemukaari (yhdistys)

text: Riemukaari ry on suomalainen petanquen erikoisseura, joka perustettiin Kärkölän Järvelässä vappuna vuonna 1991. Seuran perustajajäsenet olivat Alpo, Riitta, Tommy ja Timo Turkulainen.


title: Riemukaari (yhdistys)

text: Riemukaari on noin 50 SM-mitalillaan yksi Suomen menestyneimmistä petankkiseuroista. Seuran pelaajat ovat myös edustaneet Suomea lukuisissa MM-, EM- ja PM-kilpailuissa ja maaotteluissa.


title: Turskat

text: Turskat ("Gadidae") on pääasiassa pohjoisia meriä asuttava kalaheimo, joka kuuluu osana laajempaan turskakalojen lahkoon ("Gadiformes"). Heimoon kuuluu monia ensisijaisen tärkeitä ruokakaloja kuten turska, kolja, seiti, valkoturska ja alaskanseiti. Toiset taas ovat merkittäviä rehuna käytettävän kalajauhon raaka-aineita, esimerkiksi mustakitaturska.


title: Turskat

text: Turskien heimoon luetaan 13 sukua ja 24 lajia (luettelo alla). Heimon rajaamisesta on kuitenkin ollut erilaisia näkemyksiä. Vaihtoehtoisessa, laajemmassa määrittelyssä (esimerkiksi ITIS), myös mateet ("Lotidae") ja luikeroturskat ("Phycidae") on luettu turskien heimoon, joka tällöin koostuisi kolmesta alaheimosta, "Gadinae", "Lotinae" ja "Phycinae".


title: Luettelo kylmän sodan sotilaslentokoneloikkauksista

text: Tämä on luettelo ihmisistä jotka ovat loikanneet lentokoneilla kylmän sodan aikana.Neuvostolentäjät onnistuivat myös loikkaamaan. Heidän loikkansa olivat länsimaalaisissa tiedotusvälineissä isoja tapauksia.


text: Vaikka arabimaailma ei kuulunut Kylmän sodan aikana rautaesirippuun tai bambuesirippuun se oli jaettu lännen ja idän välillä.


title: Hirvitalo

text: Hirvitalo on vuodesta 2006 alkaen toiminut kulttuuri- ja sosiaalikeskus, jossa toimivat Pispalan nykytaiteen keskus ja Pispalan kulttuuriyhdistys ry. Se sijaitsee Tampereen Tahmelassa osoitteessa Hirvikatu 10.


title: Hirvitalo

text: Talossa on galleria-, toiminta- ja oleskelutiloja kolmessa kerroksessa sekä suuri pihamaa, joka mahdollistaa ulkoilmatapahtumat ja pienimuotoisen puutarhatoiminnan. Talolla sijaitsee myös omakustannepuoti, äänitysstudio ja serigrafiatila. Ulkorakennuksessa toimii polkupyöräpaja.


title: Hirvitalo

text:
Hirvitalo ja sitä ylläpitävä Pispalan kulttuuriyhdistys saivat 2010 Vuoden Kiila -palkinnon.
Perusteluina olivat avoin ja omaehtoinen kansalais- ja kulttuuritoiminta.


title: Hirvitalo

text: Näkyvintä toimintaa Hirvitalossa ovat kuukausittain vaihtuvat nykytaiteen näyttelyt ja erilaiset tapahtumat. Monivuotisia tapahtumia ovat olleet Performanssifiesta, Pispalan runotulet ja Kokeellisen musiikin festivaali. Lisäksi talolla on pidetty muun muassa lukupiirejä, kirjanjulkistamistilaisuuksia, kasettiraatia, permakulttuurikurssia, videoiltoja ja serigrafiatyöpajoja. Hirvitalo järjestää kerran kuussa Peijaiset-nimistä klubia Vastavirtaklubilla. Vuoden 2009 aikana talo on osallistunut n. 20 tapahtuman järjestämiseen.


title: Hirvitalo

text: Hirvitalo pyrkii tarjoamaan avointa ja maksutonta kulttuuritilaa. Kiinnostuneet voivat perustaa työryhmiä ja tehdä projekteja, periaatteessa kuka tahansa voi tehdä aloitteen. Suurin osa tapahtumista syntyy keskiviikkoisissa talonkokouksissa, joihin voi tulla esittelemään ideansa. Pispalan kulttuuriyhdistyksen entinen puheenjohtaja Mikko Lipiäinen vertaa taloa eurooppalaisiin sosiaalikeskuksiin, jotka myös ovat usein vallattuja, tai joiden toiminta on alkanut valtauksesta ja vakiintunut sen myötä.


title: Hirvitalo

text: Pispalan nykytaiteen keskuksen toiminta alkoi 2005 Tahmelassa, Kurpitsatalon Vintti-galleriassa. Helmikuussa 2006 joukko Pispalassa asuvia taiteilijoita ja kulttuuriaktivisteja huomasi Hirvikatu 10:ssä tyhjillään seisovan talon ja yöllisen kierroksen jälkeen oltiin yksimielisiä talon haltuunotosta. Noin 1930-luvulla rakennettu talo oli Tampereen kaupungin vuokrakäytössä, ajoittain tyhjänä.


title: Hirvitalo

text: Pirkanmaan taidetoimikunta järjestää vuosittain "Taidesuunnistus"-nimistä viikonlopputapahtumaa, jonka aikana galleriat, ateljeet ja työpajat ovat avoinna yleisölle. Huhtikuussa 2006 Hirvitalo ilmoitettiin taidesuunnistuskohteeksi, ja taloa pyydettiin kaupungilta lainaan. Aktiiviryhmä siivosi huoneet galleriatiloiksi ja pystyttivät näyttelyn, jossa esiteltiin taloa mahdollisena julkisena kulttuurikeskuksena. Vieraille tarjoiltiin teetä ja kahvia sekä ulkona musisoi Kusti Vuorinen ja Simo Laihonen. Viikonlopun aikana talossa kävi noin 400 uteliasta.


title: Hirvitalo

text: Tapahtuma dokumentoitiin huolellisesti ja dokumenttimateriaalin oheen liitettiin hakemus talon pidempiaikaista käyttöä varten. Kaupungin virkamiehiä lähti tapaamaan delegaatio, jossa mukana oli Pirkanmaan visuaalisten taiteiden läänintaiteilija Marketta Mäkinen. Kaupunki suostui viiden kuukauden tilapäiseen vuokrasopimukseen nimellisellä 50€ vuokralla.


title: Hirvitalo

text: Tilapäisen vuokrasopimuksen lähestyessä loppumista kaupungin kiinteistötoimi ilmoitti, ettei sopimusta tulla jatkamaan. Perusteluiksi esitettiin "toistuvat järjestyshäiriöt". Kaupungin kulttuuriväki, kuten taidetoimikunta ja kulttuuritoimi, vastustivat häätöä. Kiinteistötoimi peruuttikin lausuntonsa ja solmittiin toistaiseksi voimassa oleva vuokrasopimus. Tämän sopimuksen varassa toiminta jatkuu tänäkin päivänä.


title: Hirvitalo

text: Hirvitalon tontti on alueen kaavassa merkitty julkisessa käytössä olevaksi, mutta Tampereen kaupunki on kuuluttanut kaavamuutoksen vireille. Hirvitalon tontti sekä sen vieressä oleva joutomaa-tontti tahdotaan pilkkoa pientaloasumista varten. Pispalan kulttuuriyhdistys on käynnistänyt oman kaavoitushankkeensa. Lähtökohtana on, että Hirvitalo säilyisi kulttuurikeskuksena.


title: John Langdon Down

text: John Langdon Haydon Down (18. marraskuuta 1828 – 7. lokakuuta 1896) oli brittiläinen lääkäri. Hän työskenteli pitkään kehitysvammaisuuden parissa ja kuvasi ensimmäisenä Downin oireyhtymän vuonna 1866.


title: Van Maanenin tähti

text: Van Maanenin tähti on valkoinen kääpiö Kalojen tähdistössä. Se sijaitsee hieman reilun neljän parsekin (14 valovuoden) etäisyydellä. Kohteen löysi suuren ominaisliikkeen perusteella hollantilaissyntyinen tähtitieteilijä Adriaan Van Maanen vuonna 1917 vertaillessaan muutaman vuoden välein otettuja kuvia samasta taivaan alueesta. Van Maanenin tähti on eräs harvoista ihmisen mukaan nimetyistä tähdistä.


title: Van Maanenin tähti

text: Van Maanenin tähti on lähimpiä valkeita kääpiöitä ja meitä lähin valkoinen kääpiö, jolla ei ole seuralaistähteä. Verraten viileänä tähtenä se lienee hyvin vanha, mahdollisesti yli 10 miljardia vuotta.


title: Udo Lattek

text: Udo Lattek (16. tammikuuta 1935 Bosemb, Itä-Preussi – 1. helmikuuta 2015 Köln) oli saksalainen jalkapallovalmentaja ja pelaaja. Valmentajana hän voitti kaikki kolme eurocupia: Euroopan cupin, Cup-voittajien cupin ja UEFA Cupin.


title: Udo Lattek

text: Lattekin oma pelaajaura jäi vaatimattomaksi ja hän pelasi lähinnä alemmilla sarjatasoilla. Pelaajavuosinaan hän myös opiskeli opettajaksi valmistuen Münsterin opettajakoulutuslaitoksesta ja hän työskenteli opettajana Kölnissä.


title: Udo Lattek

text: Valmentajauransa Lattek aloitti Helmut Schönin apuvalmentajana Saksan maajoukkueessa 1965. Kaksikko johdatti Saksan MM-hopealle 1966 ja pronssille 1970. Apuvalmentajamenestys poiki Lattekille paikan FC Bayern Münchenin päävalmentajana maaliskuussa 1970.


title: Udo Lattek

text: Hän johdatti Bayernin kolmeen Saksan mestaruuteen ja kruunasi pestinsä juhlimalla kaudella 1973/74 Euroopan cupin mestaruutta. Tammikuussa 1975 menestyksennälkäinen Bayern erotti Lattekin ja heinäkuussa hän siirtyi 1970-luvun suurseura Borussia Mönchengladbachin päävalmentajaksi. Gladbachissa hän juhli kahta Saksan mestaruutta ja luotsasi seuran kuitenkin Euroopan cupin loppuotteluun 1977 ja UEFA Cupin voittoon 1979.


title: Udo Lattek

text: Lokakuussa 1979 Lattek siirtyi Borussia Dortmundin päävalmentajaksi. Pesti päättyi traagisesti vuonna 1981, kun Lattekin poika Dirk menehtyi leukemiaan 15-vuotiaana. Lattek palasi valmennustehtäviin kuitenkin jo pian tämän jälkeen aloittaen kesällä 1981 FC Barcelonan peräsimessä. Ura katalonialaisseurassa ei tuonut kaivattua La Ligan mestaruutta, mutta 1982 Barca juhli Cup-voittajien cupin mestaruutta ja Lattekin värisuora eurocupeissa täyttyi.


title: Udo Lattek

text: 1983 Lattek palasi Saksaan ja Bayern Müncheniin. Toinen rupeama baijerilaisten päävalmentajana oli jälleen menestyksekäs. Lattek juhli kolmea liiga- ja kahta cupmestaruutta. Euroopan cupissa hän johdatti Bayernin loppuotteluun 1987, mutta yllätysjoukkue FC Porto oli finaalissa vahvempi maalein 2–1. Kauden jälkeen Lattek jätti Bayernin.


title: Udo Lattek

text: Hän toimi sittemmin 1. FC Kölnin urheilutoimenjohtajana ja elokuusta syyskuuhun 1991 seuran väliaikaisena päävalmentajana. Heinäkuussa 1992 hänestä tuli FC Schalken päävalmentaja, mutta pesti päättyi potkuihin jo tammikuussa 1993. Vuonna 2000 hän toimi vielä lyhyen aikaa Borussia Dortmundin päävalmentajana.


title: Udo Lattek

text: Valmentajauransa jälkeen Lattek toimi saksalaisen urheilukanava DSF:n jalkapalloasiantuntijana. Viimeisinä elinvuosinaan dementiaa ja Parkinsonin tautia sairastanut Lattek kuoli 80-vuotiaana Kölnissä 31. tammikuuta 2015.


title: Madison Pettis

text: Madison Michelle Pettis (s. 22. heinäkuuta 1998 Arlington, Texas) on yhdysvaltalainen lapsinäyttelijä, joka tunnetaan roolistaan Sophie Martinezina Disney Channelin tilannekomediasarjassa "Coryn koukerot" sekä Peyton Kellynä elokuvassa "The Game Plan" (2007). Pettis on myös näytellyt Janelleä sarjassa Lab Rats.


title: Joey Gaydos

text: Joseph "Joey" Gaydos (s. 18. huhtikuuta 1991) on yhdysvaltalainen näyttelijä. Hän esitti kitaristinalku Zack Mooneyhamin roolin komediaelokuvassa "School of Rock" (2003).


title: Joey Gaydos

text: Gaydos syntyi Michiganissa vanhempiensa ainoana lapsena ja aloitti kitaransoiton kolmevuotiaana. Hän on maininnut olevansa kiinnostuneempi musiikillisesta urasta kuin elokuvissa esiintymisestä.


title: M/S Karelia

text: M/S Karelia () oli vuonna 1972 rakennettu 118,01-metrinen ro-ro-rahtialus. Laivan rakensi Uudenkaupungin Telakka Uudessakaupungissa. 23. maaliskuuta 1986 alus sai pahan kallistuman, jonka vuoksi se jouduttiin jättämään ajelehtimaan yksinään. Lopulta alus ajautui Gotska Sandönin rantaan, josta se hinattiin Naantaliin romutettavaksi.


title: M/S Karelia

text: "Karelian" sisaraluksia ovat M/S "Ajman Trans", M/S "Nusa Setia", M/S "Saif I", M/S "Donata", M/S "Dubai Coast II" ja M/S "Dubai Coast III".


title: M/S Karelia

text: 29. joulukuuta 1971 alus laskettiin vesille, ja 9. kesäkuuta 1972 se luovutettiin Poseidon Schiffahrts OHG:n omistukseen, joka rekisteröi aluksen Saksan lipun alle nimellä "Transbaltica". Kotisatamaksi tuli Lyypekki. Luovutuksen jälkeen alus aloitti liikennöinnin Lyypekin ja Helsingin välillä. Vuonna 1976 alus aikarahdattiin tuntemattomalle varustamolle, joka käytti alusta Välimeren ja Punaisenmeren välisessä liikenteessä. Vuonna 1977 aluksen omistajavarustamo vaihtoi nimekseen Cosima-Poseidon Schiffahrts. Heinäkuusta 1977 kesäkuuhun 1978 "Transbaltica" oli aikarahdattuna suomalaisen OY Bore Lines AB:n liikenteessä reitillä Helsinki–Kotka–Drammen–Göteborg–Helsingborg. Kesäkuussa 1978 alus siirtyi reitille Suomi–Terneuzen–Rouen. Myöhemmin kesäkuussa alus aikarahdattiin SEALINK UK Ltd:n Dun Laoghairen ja Holyheadin väliseen liikenteeseen. Rahtaus päättyi jo elokuussa.


title: M/S Karelia

text: Vuonna 1979 alus sai nimen "Karelia". 9. kesäkuuta 1980 Rederi Ab Hildegård osti aluksen ja rekisteröi sen Suomen lipun alle. Kotisatamaksi tuli Maarianhamina. Omistajanvaihdoksen jälkeen Karelia aloitti liikennöinnin sekä Transfennican että United Carriersin reiteillä.


title: M/S Karelia

text: 23. maaliskuuta 1986 "Karelia" oli Itämerellä, lähellä Ruotsille kuuluvaa Gotska Sandönin saarta. Alus oli matkalla Helsingborgista Helsinkiin. Kello 16.32 Ruotsin aikaa kovassa tuulessa ja merenkäynnissä "Karelian" oikeanpuoleisen peräkulman alle osui poikkeuksellisen suuri murtuva aalto. Tästä seurasi aluksen nopea kallistuminen miltei holtittomasti vasemmalle. "Karelian" lasti siirtyi. Tässä vaiheessa alukselle oli jäänyt noin 15 asteen kallistuma, ja se kasvoi merenkäynnissä hyvin nopeasti ensin 25 asteeseen ja myöhemmin 35 asteeseen. Alus ei ollut enää ohjattavissa, ja koneteho oli pienentynyt.


title: M/S Karelia

text: Kello 16.33, kun kallistuma oli arviolta 20 astetta, käski aluksen päällikkö radiosähköttäjää ilmoittamaan Stockholm Radiolle aluksen vaikeuksista ja kallistumasta. Radiosähköttäjä totteli ja kutsui heti Stockholm Radiota VHF-radiopuhelimella käyttäen pikakutsua (PAN-PAN). Kun Stockholm Radio vastasi, muutti radiosähköttäjä omin päin liikenteen hätäliikenteeksi. Hän käytti hätämerkkiä (MAYDAY) ja ilmoitti "Karelian" sijainnin ja sen, että se joudutaan todennäköisesti jättämään.


title: M/S Karelia

text: Kello 16.34 Stockholm Radio hälytti lentopelastuspalvelun, joka taas lähetti "Karelian" luokse pelastushelikopterin. Kello 16.36 Stockholm Radio lähetti Karelian puolesta monilla hätätaajuuksilla hätäsanoman (MAYDAY RELAY), jonka useat alukset kuittasivat. Kello 17.05 kallistuma oli jo 50–55 astetta, ja päällikkö kertoi, että alus jätetään, minkä jälkeen 15 henkilöä käsittänyt miehistö alkoi siirtyä yhdelle pelastuslautalle. Kello 17.26 paikalle saapui pelastushelikopteri, joka nosti 11 henkilöä lautalta. Loput neljä miehistön jäsentä nostettiin myöhemmin Saksan lipun alla kulkeneeseen rahtilaivaan. Onnettomuudessa sai surmansa kuusi miehistön jäsentä, radiosähköttäjä mukaan lukien. Kello 20.11 Stockholm Radio ilmoitti hätäliikenteen loppuneen.


title: M/S Karelia

text: Miehittämättömänä alus ajelehti Gotska Sandönin saaren koillisrannalle. Sieltä alus irtosi lopulta 24. huhtikuuta aikaa vieneen ja työteliään pelastustyön jälkeen. Rannasta irrottuaan alus hinattiin Naantaliin, jossa sitä alettiin 27. toukokuuta romuttaa.


title: M/S Karelia

text: Päällikkö ei ollut pitänyt tilannetta hätätilanteena, kun hän käski radiosähköttäjää ilmoittamaan Stockholm Radiolle vaikeuksista ja kallistumasta. Radiosähköttäjä aloitti liikenteen pikaliikenteenä, mikä tarkoittaa, että aluksella on erittäin kiireellinen sanoma lähetettävänään ja että se koskee miehistön ja/tai aluksen turvallisuutta. Vastoin määräyksiä radiosähköttäjä käynnisti hätäliikenteen omin päin. Tämän vuoksi lähistöllä ollut alus ja pelastushelikopteri saapuivat paikalle aikaisemmin. Radiosähköttäjän toiminta luultavasti myös pelasti ihmishenkiä.


title: Nathalie Santer

text: Nathalie Santer (s. 28. maaliskuuta 1972 San Candido, Italia) on italialainen ampumahiihtäjä, joka on kaudesta 2006–2007 edustanut Belgiaa. Santer on voittanut urallaan kolme maailmancupin osakilpailua, joista kaksi tuli kaudella 1993–1994, jolloin hän tuli maailmancupin kokonaiskilpailussa toiseksi. Hänen kolmas voittonsa tuli vuonna 2000, kun hän voitti Ruhpoldingin sprintin.


title: Nathalie Santer

text: Santerin suvussa on paljon urheilijoita, sillä hänen siskonsa Saskia, joka kilpailee ampumahiihdossa ja Stephanie, joka kilpailee maastohiihdossa, ovat kumpikin menestyneet urillaan.


title: Nathalie Santer

text: Nathalie Santer oli vuosina 2006–2012 naimisissa ampumahiihtäjä Ole Einar Bjørndalenin kanssa.


title: Paul Winchell

text: Paul Winchell (21. joulukuuta 1922 – 24. kesäkuuta 2005) oli yhdysvaltalainen vatsastapuhuja ja ääninäyttelijä, joka tuli tunnetuksi vatsastapuhumisesta 1950- ja 1960-luvulla, sekä oltuaan Tiikerin ensimmäinen ääninäyttelijä Nalle Puhin animaatioissa aina 1960-luvun lopulta 1990-luvun lopulle asti. Winchell oli myös amatööri keksijä ja loi muun muassa ensimmäisen keinotekoisen sydämen.


title: Paul Winchell

text: Myös hänen tyttärensä April Winchell on ääninäyttelijä.


title: Wolfram von Richthofen

text: Wolfram von Richthofen (10. lokakuuta 1895 – 12. heinäkuuta 1945) oli Saksan ilmavoimien Luftwaffen sotamarsalkka toisen maailmansodan aikana. Hän oli ensimmäisen maailmansodan hävittäjä-ässä Manfred von Richthofenin (”Punainen paroni”) neljäs serkku.


title: Wolfram von Richthofen

text: Wolfram syntyi Barzdorfissä 1895. Serkkunsa tavoin hän palveli aluksi Saksan ratsuväessä ja sai myöhemmin siirron ilmavoimiin. Hän pudotti kahdeksan viholliskonetta, ja sai suorituksella myös hävittäjä-ässän nimen. Sodan jälkeen hän opiskeli tekniikkaa, avioitui 1920 Breslaussa (nyk. Wrocław, Puola) ja sai kolme lasta. Hän pestautui uudelleen vielä luvattomaan uuteen Luftwaffeen 1933.


title: Wolfram von Richthofen

text: Toisen maailmansodan aikana von Richthofen nousi natsi-Saksan asevoimien sotamarsalkaksi toiseksi nuorimpana koskaan, vain 47-vuotiaana. (Häntä nuorempi nimittämishetkellä oli vain marsalkka Hermann Göring, joka nousi marsalkaksi 45-vuotiaana.) Vain muutamaa viikkoa myöhemmin Adolf Hitler antoi hänelle ”kenraalisotamarsalkan” arvon. Von Richthofen jäi eläkkeelle terveyssyistä 1944 ja kuoli ilmeisesti aivosyöpään vuotta myöhemmin.


title: When the Empire Falls

text:
When the Empire Falls on suomalainen heavy metal -yhtye. Yhtyeen ensimmäinen albumi "When the Empire Falls" julkaistiin alkuvuodesta 2008.
Studioalbumit


title: When the Empire Falls

text: Singlet


title: Kaiapoi

text: Kaiapoi on pieni kaupunki Kaiapoi-joen varrella Canterburyn alueella, Uuden-Seelannin Eteläsaarella. Kaupunki sijaitsee lähellä Pegasuksenlahteen laskevan Waimakariri-joen suuta, noin 15 kilometriä Christchurchista pohjoiseen. Vuoden 2006 väestönlaskennan mukaan Kaiapoissa asuu hieman yli 10 000 asukasta. Suuri osa kaiapoilaisista käy töissä Christchurchissa.


title: Kaiapoi

text: Kaiapoissa sijaitsee Uuden-Seelannin kansallinen partiolaismuseo.


title: Kaiapoi

text: Kaiapoissa sattui aamuyöllä 4:35 paikallista aikaa 4. syyskuuta 2010 maanjäristys jonka magnitudi oli 7,1 richterin asteikolla. Koko kaupunki vaurioitui pahasti. Infrastruktuuri hajosi kokonaisuudessaan, maanjäristys rikkoi vesi- ja viemäriputket sekä sähköverkon. Maanjäristyksen jälkeen taloja luokiteltiin värikoodeilla vihreä – turvallinen, keltainen – rajoitettu pääsy ja punainen – ei turvallinen. Arvioitiin vievän vuosia ennen kuin vauriot saadaan korjatuksi.


title: Lamppu Laamanen

text: Lamppu Laamanen on helsinkiläinen toimittaja, kirjailija ja valokuvaaja. Laamanen on tehnyt toimittajan töitä mm. Lepakkoajan Radio Cityssä ja Rumbassa. Laamasen tärkeimmät kirjat ovat "Tavastia Klubi, Helsinki (Like 2000)", "Matkalla tuntemattomaan - Pelle Miljoona muiden mukaan (WSOY 2005)" ja "Dave Lindholm - tietenkin (Johnny Kniga 2015)."


title: Vladislav Zolotarjov

text: Vladislav Andrejevitš Zolotarjov (, 13. syyskuuta 1942 De-Kastri, Habarovskin aluepiiri, Neuvostoliitto – 13. toukokuuta 1975 Moskova, Neuvostoliitto) oli neuvostoliittolainen säveltäjä, joka on tullut kansainvälisesti tunnetuksi erityisesti bajan-harmonikalle sävelletyn taidemusiikin uranuurtajana.


title: Vladislav Zolotarjov

text: Vladislav syntyi toisen maailmansodan aikana Andrei ja Agrafena Zolotarjovin upseeriperheeseen. Vaikka hän itse päiväkirjoissaan sanoo synnyinvuodekseen 1942, on joissakin lähteissä hänen synnyinvuodekseen merkitty 1943. Elämänsä ensimmäiset vuodet hän vietti De-Kastrin sotilastukikohdassa Neuvostoliiton kaukoidässä, jossa oli noin 10 000 ihmistä. Vuonna 1947 perhe muutti Abhasian Gudautaan, jossa Vladislav näki paljon sotapakolaisia ja sairasti malarian. Vladislav muutti isoäitinsä luokse Jakutian Ust-Neraan 1948. Vuonna 1953 perhe muutti Pohjois-Kaukasuksen Essentukiin, mutta vuonna 1955 hän palasi takaisin Ust-Neraan.


title: Vladislav Zolotarjov

text: Lapsena Vladislav vietti paljon aikaa itsekseen luonnossa ja kuuli lauluja ja satuja isoäidiltään, jotka vaikuttivat myös hänen myöhempiin sävellyksiinsä. Hän sai isältään bajanin vuonna 1953, ja isä toimi myös harmonikansoiton alkeiden opettajana. 16-vuotiaaksi asti Vladislav soitti harmonikkaa, kitaraa ja mandoliinia korvakuulolta muun muassa paikallisissa kylätapahtumissa.


title: Vladislav Zolotarjov

text: Vuonna 1958 perhe muutti Magadaniin Ohotanmeren rannalle. Paikan työleirimenneisyys, piikkilangoilla rajattujen parakkialueiden ja leirien jäänteet tekivät Zolotarjoviin lähtemättömän vaikutuksen. Paikkakunnan kulttuurielämä oli kuitenkin vilkasta, ja ilmapiirin vapautuminen toi kaupunkiin kulttuuriväkeä ja paikkakunnalle jääneet entiset poliittiset vangit vaikuttivat osaltaan elämään.


title: Vladislav Zolotarjov

text: Magadanin musiikkiopiston auetessa 1960 Zolotarjov oli sen ensimmäisiä oppilaita; jo aikaisemmin hän oli suorittanut valmistavia kursseja musiikkikoulussa. Hänen bajan-opettajanaan oli Nikolai Lesnoi, josta tuli musiikkiopiston johtaja. Tuohon aikaan Zolotarjov soitti enimmäkseen kansanmusiikkia ja klassikkosovituksia, joihin hän pian kyllästyi. Hän opiskeli omatoimisesti myös kirjallisuutta ja filosofiaa ja kuunteli ja analysoi musiikkia tuntikausia.


title: Vladislav Zolotarjov

text: Jo opintojensa alkuvaiheessa Zolotarjov kirjoitti omaa musiikkia ja näytti tuotantoaan Lesnoille. Häntä häiritsi bajan-harmonikan standardibassojärjestelmä, joka rajoitti instrumentin soinnutusmahdollisuuksia. Hän kirjoitti duettoja bajanille ja pianolle sekä viululle ja pianolle ja toivoi saavansa muista instrumenteista innoitusta myös bajan-musiikin uudistamiseen.


title: Vladislav Zolotarjov

text: Vuonna 1963 Juri Kazakov konsertoi Magadanissa uudenaikaisella melodiabassobajanilla. Soitin teki Zolotarjoviin suuren vaikutuksen. Hän toivoi voivansa jatkaa opintojaan Leningradissa, mutta ensin hänen täytyi suorittaa kolmen vuoden asepalvelus Ussuriiskissa Vladivostokin lähistöllä. Armeija sopi individualistiselle Zolotarjoville huonosti, ja häntä rangaistiin usein. Koska muun sävellystyö oli kiellettyä, hän sävelsi sotilaslauluja ja sai niistä jopa palkintoja.


title: Vladislav Zolotarjov

text: Armeijassakin hän kykeni lukemaan lisää kirjallisuutta ja filosofiaa sekä kehittyi myös säveltäjänä. Thomas Mannin Tohtori Faustus -kirjasta hän sai tietoonsa Arnold Schönbergin 12-säveljärjestelmän sävellykset, joita muutoin ei Neuvostoliitossa juuri kuultu. Myös Frédéric Chopinin musiikilla oli noina aikoina suuri vaikutus hänen kehitykseensä.


title: Vladislav Zolotarjov

text: Hän oli jatkuvasti kirjeenvaihdossa Vladivostokin musiikkiopiston johtajan Jastrebovin kanssa, jolle hän ilmaisi haluavansa muuttaa Moskovaan. Haave viivästyi kuitenkin, kun armeijan saatettiin liikekannalle Vietnamin sodan takia. Armeija-aika oli turhauttanut häntä, ja hän harkitsi musiikkiuransa lopettamista. Hänen vanhempansa kuitenkin ostivat hänelle korkealaatuisen melodiabasso-bajanin, jollaista ei Magadanissa oltu nähty sitten Kazakovin konsertin. Hän alkoi välittömästi kirjoittaa soittimelle musiikkia, jossa aiempi monotoninen säestystapa ei ollut enää vallalla. Kaukoidässä hän oli myös etäällä Moskovan vanhoillisista säveltäjäpiireistä, jotka muutoin estivät musiikillisia kokeiluja.


title: Vladislav Zolotarjov

text: Zolotarjov piti musiikkikoulussa puolivuosittain soolokonsertteja ja soitti omia sävellyksiään. Hän esiintyi laajalti myös muissa Magadanin kulttuuritapahtumissa ja herätti huomiota soittotekniikallaan, tunteellisilla tulkinnoillaan ja uudentyylisellä musiikillaan. Vuonna 1967 musiikkikoulu lähetti hänet Vladivostokiin Kaukoidän musiikkikilpailuihin. Hän soitti ainoastaan omia sävellyksiään, osia ensimmäisestä Lapsi-sarjasta sekä ensimmäisen konserttonsa pianisti Ella Orkovan säestämänä. Tuomaristossa hänen musiikkinsa ei herättänyt vastakaikua, mutta hän löysi ymmärtäjiä ja muutkin taiteilijat alkoivat ottaa hänen sävellyksiään ohjelmistoonsa. Hän konsertoi yleensä täysille saleille.


title: Vladislav Zolotarjov

text: Zolotarjov kirjoitti myös japanilaistyylisiä runoja, päiväkirjoja, aforismeja sekä omaelämäkertaa.


title: Vladislav Zolotarjov

text: Persoonana hän oli yksinäinen. Hän jumaloi musiikkia ja omisti elämänsä "musiikin palvelemiseen". Hän kuunteli kokeellisia säveltäjiä, kuten Edison Denisovia, josta useimmat hänen kanssaopiskelijansa eivät olleet kuulleet. Magadanin ajoilta hänen tärkeimpänä ystävänään pysyi bajan-taiteilija ja kanssaopiskelija Vladimir Bolšanin, hänen elämänsä loppuun saakka. Zolotarjovin ainut sävellysoppilas oli Aleksandr Nagajev, joka asuu edelleen Magadanissa.


title: Vladislav Zolotarjov

text: Tärkeä magadanilainen paikka oli "luovan ajattelun kerho", jossa kirjailijat, taiteilijat ja muusikot kokoontuivat ja esittelivät toisilleen uutta musiikkiaan, muita teoksiaan ja jopa Aleksandr Solženitsynin ja Boris Pasternakin kiellettyä kirjallisuutta. Klubin jäsenet korostivat individualismia, ja kerho olikin KGB:n tarkkailun alaisena.


title: Vladislav Zolotarjov

text: Zolotarjovin suoritettua poikkeuksellisen ansiokkaan loppututkinnon kesäkuussa 1968 musiikkiopisto suositteli hänelle opintojen jatkamista konservatoriossa. Hän halusi nyt kuitenkin bajan-opettajaksi Tšuktšien niemimaalle, jossa hän ajatteli voivansa keskittyä säveltämiseen kaukana maailman melskeistä. Hän työskentelikin siellä vuoden tammikuusta 1969 lähtien ja tapasi tulevan vaimonsa, sellotaiteilija Irinan, joka työskenteli paikallisen musiikkikoulun johtajana.


title: Vladislav Zolotarjov

text: Samana vuonna bajan-taiteilija Eduard Mitšenko esiintyi Magadanissa, jonne Zolotarjov matkusti häntä kuuntelemaan. Mitšenko ihastui hänen bajan-sävellyksiinsä ja otti niitä mukaansa Moskovaan, esittäen siellä muuallakin konserteissaan Zolotarjovin musiikkia. Erityisesti teos "Partita" aiheutti eräänlaisen bajan-vallankumouksen hänen esitettyään sen Moskovassa lokakuussa 1970. Mitšenko myös levytti pika pikaa Zolotarjovin ensimmäisen Lapsi-sarjan sekä Partitan.


title: Vladislav Zolotarjov

text: Myös Zolotarjov asui Irina-vaimonsa ja tämän Vladislav-pojan kanssa Moskovassa vuoden 1970 alusta alkaen. Hän työskenteli kopistina ja sävelsi yhä. Talvella 1970–1971 perhe muutti takaisin Magadaniin, jossa Vladislav työskenteli korkeakoulun teoriaopettajana. Asunto-ongelmien vuoksi Irina ja tämän poika muuttivat takaisin Moskovaan 1971 ja Vladislav seurasi heitä huhtikuussa, koska pariskunnan yhteinen Henri-poika oli syntymässä.


title: Vladislav Zolotarjov

text: Huhtikuussa, juuri ennen muuttoaan, Zolotarjov viimeisteli sonaatin nro 2. Sen oli tilannut taiteilija Friedrich Lips, jonka hän oli tavannut Moskovassa. Säveltäjä söi ja nukkui tuskin rahtuakaan, jotta voisi kirjoittaa mahdollisimman paljon musiikkia. Ystävyys Lipsin kanssa tuotti monia sävellyksiä, jotka tulivat rikastamaan bajan-musiikkia. Tärkeimpänä pidetään sonaattia nro 3, jonka herätti muutkin tärkeät säveltäjät, kuten Sofija Gubaidulinan ja Edison Denisovin, huomaamaan instrumentin mahdollisuudet ja säveltämään teoksia harmonikalle.


title: Vladislav Zolotarjov

text: Syksyllä 1971 Zolotarjov hyväksyttiin Moskovan konservatorion säveltäjäopiskelijaksi. Hän opiskeli itseopiskelun lisäksi myös Denisovin sekä mm. Dmitri Šostakovitšin oppilaana. Hän koki kuitenkin jatkuvia ristiriitoja päävastuullisen opettajansa Tihon Hrennikovin kanssa, joka oli myös Neuvostoliiton säveltäjäliiton puheenjohtaja. Petyttyään Hrennikoviin ja yleiseen kurssitarjontaan Zolotarjov keskeytti konservatorio-opintonsa keväällä 1972, vaikka tämä hankaloittikin hänen suhdettaan vaikutusvaltaiseen säveltäjäliittoon. Säveltäjäliiton jäsenyys oli välttämätöntä säveltäjän olemassaololle, ja Zolotarjovin jäsenhakemus hylättiin, luultavimmin siksi ettei hänellä ollut säveltäjändiplomin, eivätkä huonot välit Hrennikoviin ainakaan auttaneet asiaa. (Hänen jäsenyysasiaansa käsiteltiin uudemman kerran vuonna 1975, mutta hänen kuolemansa katkaisi prosessin).


title: Vladislav Zolotarjov

text: Moskovassa hän keskittyi täysin säveltämiseen ja jätti oman konsertoimisensa vähemmälle. Hänen teoksensa saivat myös uskonnollisia piirteitä, jotka kumpusivat hänen omasta uskonnollisuudestaan. Vaikka hänen virallisena asuinpaikkanaan oli Moskova, Zolotarjov oleskeli paljon ystäviensä ja vanhempiensa luota; hän pakeni perhe-elämän kaaosta voidakseen säveltää. Hänellä ei ollut juuri tuloja, ja hänen teoksiaan julkaistiin vain harvakseltaan. Saatuaan rahaa hän osti useimmiten äänilevyjä. Myös suhde vaimoon kärsi, koska Zolotarjov arvosteli neuvostoideologiaa. Masennuskaudet syvenivät ja koko elämä keskittyi maaniseksi säveltämiseksi. Raskas isku tuli kesällä 1974, kun vaimo myi hänen bajan-harmonikkansa ja tuhosi useita sävellyskäsikirjoituksia Vladislavin ollessa muualla.


title: Vladislav Zolotarjov

text: Päiväkirjoissaan Zolotarjov kertoi odottaneensa kuolevansa Kristuksen tavoin 33-vuotiaana. Viimeisen talvensa hän asui ystävänsä kesäasunnolla Moskovan esikaupunkialueella uupuneena, eikä hän enää kyennyt säveltämään paljonkaan. Palattuaan keväällä 1975 kaupunkiin hän riiteli jälleen vaimonsa kanssa. Perheen ollessa lyhyen aikaa poissa Zolotarjov teki itsemurhan. Samaan aikaan Friedrich Lips esitti ensimmäistä kertaa Zolotarjovin musiikkia Neuvostoliiton ulkopuolella Klingenthalissa ja soitti sonaatin nro 3.


title: Vladislav Zolotarjov

text: Säveltäjän kuoleman jälkeen Irina-leski antoi kaiken hänen jälkeenjättämänsä materiaalin Friedrich Lipsille, joka on muokannut ja levyttänyt sen pohjalta monia teoksia.


title: Into the Rush

text: Into the Rush on Alyn & AJ:n esikoisalbumi, joka julkaistiin 16. elokuuta 2005.


title: Into the Rush

text:
Kappale "No One" oli mukana Disneyn koko perheen elokuvassa Jääprinsessa. Toinen kappale "Do You Believe in Magic", oli mukana Disneyn elokuvassa "Now You See It...", jossa yhtyeen toinen solisti Alyson esitti pääosaa. Kappaleen "Do You Believe in Magic" säveltäjä ja alkuperäinen esittäjä on Amerikkalainen poprock -yhtye,
The Lovin' Spoonful. Aly & Aj tekivät myös cover-version Katrina and the Waves -yhtyeen hitistä "Walking on Sunshine", joka oli mukana elokuvassa "". Yhtyeen ensimmäinen single julkaisu oli "Rush". Single julkaistiin lokakuussa 2005, ja uudelleen helmikuussa 2006.


title: Into the Rush

text: Albumi myi platinaa toukokuussa 2007.


title: Kaiapoijoki

text: Kaiapoi on Pegasuksenlahteen laskevan Waimakaririn sivujoki Uuden-Seelannin Eteläsaarella, Canterburyn pohjoisosassa. Joet yhtyvät Waimakirin estuaarissa. Kaiapoin varrella sijaitsevat asutuskeskukset Rangiora, Kaiapoi ja Woodend. Kaiapoin pituus on noin 16 kilometriä ja sen valuma-alue on 430 neliökilometriä.


title: Canon EF-S

text: Canon EF-S on Canon EF -teknologian pohjalta kehitetty objektiivikiinnitysjärjestelmä. Sitä käytetään Canonin pienikennoisissa digitaalisissa järjestelmäkameroissa. Canon EF-S -objektiiveja ei voida käyttää Canon EF-filmikameroissa, koska niihin on laitettu tämän estävä uloke.


title: Canon EF-S

text:
Canon EF-S -objektiiveja voi käyttää seuraavissa kameroissa:
Lista ei sisällä kaikkia EF-S objektiiveja.
Jotkut harrastajat ovat sahanneet ulokkeen pois ja käyttäneet EF-S -linssejä filmikameroissa.


title: Waimakariri

text: Waimakariri on joki Canterburyn hallinnollisen alueen pohjoisosassa Uuden-Seelannin Eteläsaarella. Joki saa alkunsa Etelä-Alppien itärinteillä, joilta se virtaa koilliseen Canterburyn tasangon halki ja laskee Pegasuksenlahteen Tyyneen valtamereen lähellä Kaiapoin kaupunkia. Maorin kielessä "Waimakaririlla" on monta merkitystä, muun muassa "kylmän, tyrskyävän veden joki". Canterburyssa joki tunnetaan nimellä Waimak.


title: Waimakariri

text: 1900-luvun alussa Waimakaririin Kaliforniasta siirretty kuningaslohi esiintyy joessa nykyäänkin.


title: VMTL

text: VMTL eli vapautus marssi-, taistelu- ja liikuntakoulutuksesta on Suomen puolustusvoimissa käytettävä varusmiehen palvelushelpotus. Vapautuksen voi myöntää sotilaslääkäri tai alle neljän vuorokauden ajalle myös sairaanhoitaja. Henkilöä, jolla on VMTL saatetaan kutsua "vemppaajaksi" tai vapautustaistelijaksi.


title: VMTL

text: Vakavammin sairastunut asevelvollinen voi saada "vapautuksen ulkopalveluksesta" (VUP), "vapautuksen palveluksesta lukuunottamatta oppitunteja" (VPO), "vapautuksen palveluksesta" (VP) tai "vuodelepoa" (VL).


title: Pegasuksenlahti

text: Pegasuksenlahti () on Banksin niemimaasta pohjoiseen Waipara-joen suuhun asti ulottuva puoliympyränmuotoinen lahti Uuden-Seelannin Eteläsaaren itärannikolla Tyynessä valtameressä. Lahden 100 kilometrin pituisesta rannasta noin 50 kilometriä on lainelautailijoiden suosimaa hiekkarantaa.


title: Pegasuksenlahti

text: Pegasuksenlahti on saanut nimensä vuonna 1809 kyseistä rannikonosaa kartoittaneen purjelaivan (prikin) mukaan. Nimen keksijänä pidetään "Pegasuksen" ensimmäistä perämiestä William Stewartia. Samaisen purjehduksen aikana selvisi myös, että James Cookin aikanaan saareksi luuleman Banksin niemimaan yhdistääkin Eteläsaareen Canterburyn tasanko.


title: Waipara (joki)

text: Waipara on noin 40 kilometriä pitkä joki Uuden-Seelannin Eteläsaarella. Joen varrella sijaitsee myös samanniminen kaupunki.


title: Waipara (joki)

text: Waipara saa alkunsa neljästä latvajoesta, jotka yhdistyvät Waiparaksi. Joet ovat Weka Creek, Boby Stream, Home Creek ja Omihi Stream, ja ne saavat alkunsa Canterburyn tasangon länsiosissa. Joki virtaa ensin itään ja kääntyy sitten Waiparan kaupungin jälkeen etelään ja laskee Pegasuksenlahteen.


title: Waipara

text: Waipara on pieni kaupunki Uuden-Seelannin Canterburyn maakunnassa, Waiparajoen rannalla.


title: Waipara

text: Kaupunki sijaitsee valtateiden 1 ja 7 risteyksessä, ja myös tärkeä "Main North Line" -rautatie kulkee kaupungin ohi.


title: Waipara

text: Waiparan alueella viljellään paljon Pinot Noir- ja Chardonnay-rypäleitä.


title: Sonja Finell

text: Sonja Anita Finell (s. 17. elokuuta 1968 Vaasa) on suomalainen pikajuoksija, jonka päämatka oli 400 metrin juoksu. Hän voitti matkan Suomen mestaruuden ulkoradoilla kuusi kertaa. Finellin edustamat seurat olivat Vasa Idrottssällskap ja Helsingfors IFK.


title: Margareetta Haavisto

text: Hanna Margareetta Haavisto (o.s. Honkaharju, s. 19. heinäkuuta 1963 Kälviä) on suomalainen pikajuoksija. Hän voitti 200 metrin juoksun Suomen mestaruuden vuonna 1982 ja 100 metrin juoksussa viisi kertaa hopeaa. Haavisto oli mukana Suomen pikaviestijoukkueessa Stuttgartin EM-kisoissa 1986. Seuratasolla hän edusti Kälviän Tarmoa.


title: Sthenelas

text: Sthenelas oli kreikkalaisessa mytologiassa Krotopasin poika, joka seurasi isäänsä Argoksen kuninkaana. Sthenelaan kuoleman jälkeen kuninkaaksi tuli hänen poikansa Gelanor.


title: Pelasgos (Argos)

text: Pelasgos, jota osassa lähteissä kutsutaan myös Gelanoriksi, oli kreikkalaisessa mytologiassa Sthenalaan poika ja Argoksen kuningas.


title: Pelasgos (Argos)

text: Danaos saapui viidenkymmenen tyttärensä kanssa laivalla Argokseen paetessaan veljeään Aigyptosta ja tämän viittäkymmentä poikaa, ja Pelasgos otti heidät vastaan. Tähän aikaan maassa vallitsi kuivuus Poseidonin suitsittua kaikki lähteet Inakhoksen, jonka jälkeläinen Pelasgoskin oli, ratkaistua maiden kuuluvan Heralle Poseidonin sijaan. Danaoksen tyttäret opettivat Argoksen asukkaille keinokastelun taidon.


title: Pelasgos (Argos)

text: Danaos, joka myös oli Inakhoksen sukua Ion kautta, vaati kuninkuutta itselleen. Kansa, jonka asia piti päättää, ei osannut tehdä valintaa kummankaan eduksi, vaan asian käsittelyä piti jatkaa seuraavana päivänä. Yön aikana susi kuitenkin hyökkäsi sonnilauman kimppuun ja tappoi lauman johtajan. Kansa näki tämän merkkinä Apollonilta, jossa härkä edusti Pelasgosta kansansa keskuudessa, ja susi Danaosta, joka tuli kansan ulkopuolelta. Tämän vuoksi kuninkuus annettiin Danaokselle.


title: Sidney Altman

text: Sidney Altman (7. toukokuuta 1939 Montreal) on kanadalainen molekyylibiologi. Hän sai Nobelin kemianpalkinnon vuonna 1989 RNA:n katalyyttisten ominaisuuksien löytämisestä. Altman jakoi palkinnon Thomas Cechin kanssa.


title: Sidney Altman

text: Altman suoritti alemman korkeakoulututkinnon fysiikassa MIT:ssä valmistuen vuonna 1960. Tämän jälkeen hän opiskeli 18 kuukautta fysiikkaa Columbian yliopistossa. Tohtorin arvon biofysiikassa hän sai vuonna 1967 Coloradon yliopistosta.


title: Sidney Altman

text: Altman selvitti RNA:n katalyyttiset ominaisuudet tutkiessaan RNaasi P:n ribotsyymejä. RNaasi P on ribonukleiiniproteiini, joka koostuu sekä RNA-molekyylistä että esitumallisilla yhdestä ja aitotumaisilla useista proteiineista. Alun perin luultiin, että proteiini aiheutti RNaasi P -kompleksin aktiivisuuden. Altman selvitti tutkimusryhmineen, että kompleksin katalyyttiset ominaisuudet aiheutti RNA.


title: Sidney Altman

text: Altman toimii Yalen yliopistossa molekyyli-, solu- ja kehitysbiologian ja kemian Sterling-professorina.


title: Pierre Quinon

text: Pierre Quinon (20. helmikuuta 1962 Lyon – 17. elokuuta 2011) oli ranskalainen seiväshyppääjä. Hän hyppäsi 28. elokuuta 1983 Kölnissä maailmanennätykseksi 582 cm, minkä jälkeen hän nostatti riman ensimmäisenä seiväshyppääjänä kilpailussa korkeuteen 600 cm onnistumatta kuitenkaan ylittämään sitä. Quinonin maailmanennätys oli voimassa vain neljä päivää, kunnes Thierry Vigneron paransi lukemiin 583.


title: Pierre Quinon

text: Los Angelesin 1984 kesäolympialaisissa Quinon voitti kultamitalin tuloksella 575 cm. Aiemmin samana vuonna hän sai hopeaa sisäratojen EM-kisoissa samalla tuloksella. Ulkoradoilla hän sijoittui Ateenan EM-kilpailuissa 1982 sijalle 12 tuloksella 535 cm ja jäi Helsingin MM-kilpailuissa 1983 ilman tulosta.


title: Pierre Quinon

text: Ranskan mestaruuden 180-senttinen ja 73-kiloinen Quinon voitti vuosina 1982, 1983 ja 1984. Hänen ennätyksensä on 590 cm, jonka hän hyppäsi vuonna 1985. Hän lopetti kilpauransa 1992 ja siirtyi ravintolabisnekseen.


title: Pierre Quinon

text: Quinon teki itsemurhan 49-vuotiaana vuonna 2011.


title: Thierry Vigneron

text: Thierry Vigneron (s. 9. maaliskuuta 1960 Gennevilliers, Pariisi) on entinen ranskalainen seiväshyppääjä.


title: Thierry Vigneron

text: Vigneron hyppäsi 1. kesäkuuta 1980 Colombesissa seiväshypyn maailmanennätyksen 575 cm. Neljä viikkoa myöhemmin hän sivusi ennätystään Lillessä. Saman vuoden heinäkuussa hän menetti ennätyksen ensin maanmiehelleen Philippe Houvionille ja Moskovan olympialaisissa Puolan Władysław Kozakiewiczille, jolta hän alun perin oli ennätyksen vienytkin. Mâconissa 20. kesäkuuta 1981 Vigneron otti ennätyksen jälleen nimiinsä ylittämällä 580 cm, mutta jo kuusi päivää myöhemmin Neuvostoliiton Vladimir Poljakov hyppäsi senttimetrin korkeammalle. Kolmannen kerran Vigneron sai maailmanennätyksen itselleen ylittämällä 583 cm Roomassa 1. syyskuuta 1983. Tämän ennätyksen häneltä vei Neuvostoliiton Sergei Bubka keväällä 1984. Viimeisen kerran Vigneron teki uuden maailmanennätyksen Roomassa 31. elokuuta 1984 ylittämällä 591 cm, mutta Bubka paransi samassa kilpailussa ennätykseksi 594 cm. Jo vuonna 1979 Vigneron paransi nuorten maailmanennätystä ensin tulokseen 545 cm, sitten 552 cm:iin ja lopuksi 561 cm:iin.


title: Thierry Vigneron

text: Vigneron saavutti pronssia Los Angelesin 1984 olympialaisissa. Hänen tuloksensa oli 560 cm ja hän jakoi pronssimitalin Yhdysvaltain Earl Bellin kanssa. Moskovan 1980 olympialaisissa hän sijoittui heikoimpana ranskalaisena seitsemänneksi tuloksella 545 cm ja Soulin 1988 olympialaisissa hän oli viides tuloksella 570 cm. Helsingin MM-kilpailuissa 1983 hän sijoittui kahdeksanneksi tuloksella 540 cm, Rooman MM-kilpailuissa 1987 hän saavutti hopeaa tuloksella 580 cm ja Tokion MM-kilpailuissa 1991 hän oli kahdeksas tuloksella 560 cm. Ateenan EM-kilpailuissa 1982 hän sijoittui viidenneksi tuloksella 550 cm mutta sekä Stuttgartin 1986 että Splitin 1990 EM-kilpailujen loppukilpailuissa hän jäi ilman tulosta.


title: Thierry Vigneron

text: Sisäradoilla Vigneron saavutti kaksi MM-mitalia ja neljä EM-mitalia; kultaa hän voitti Grenoblen EM-kilpailuissa 1981 tuloksella 570 cm, Göteborgin EM-kilpailuissa 1984 tuloksella 585 cm sekä Liévinin EM-kilpailuissa 1987 tuloksella 585 cm.


title: Thierry Vigneron

text: Ranskan mestaruuden Vigneron voitti ulkoradoilla vuosina 1980 ja 1986 sekä sisäradoilla vuosina 1980–1985. Hän lopetti uransa vuonna 1996.


title: Zorro – miekka ja ruusu

text: Zorro – miekka ja ruusu () on kolumbialainen telenovela, jota Suomessa esitti Nelonen. Sarjaa on tehty 122 jaksoa. Sarja tunnuskappaleen nimi on Amor Gitano ja sen esittävät Alejandro Fernandez ja Beyoncé Knowles.


title: Ilmasota

text: Ilmasota voi tarkoittaa seuraavia:


title: Langenapel

text: Langenapel on kunta, Altmarkkreis Salzwedelin piirikunnassa, Saksi-Anhaltissa, Saksassa. Vuonna 2006 siellä asui 252 asukasta.


title: Emrullah Güvenç

text: Emrullah Güvenç (s. 27. tammikuuta 1987 Genk, Belgia on turkkilainen jalkapalloilija. Hänen seuransa on Fortuna Sittard Hollannin Eerste Divisiessä. Hän on pelannut myös Turkin alle 19-vuotiaiden jalkapallomaajoukkueessa. Myös hänen veljensä Serdal Güvenç. Molemmat veljeksistä on huhuissa yhdistetty myös vahvasti Galatasarayhin.


title: Mamedali Karadanov

text: Mamedali Karadanov (s. 17. maaliskuuta 1982) on turkmenistanilainen jalkapalloilija. Hänen nykyinen seuransa on azerbaidžanilainen FK Karavan. Karadanov on myös Turkmenistanin jalkapallomaajoukkueen jäsen. Hän teki kaksi maalia Aasian karsinnoissa vuoden 2010 jalkapallon maailmanmestaruuskisoihin ottelussa Kambodžaa vastaan.


title: Dennis Sciama

text: Dennis William Siahou Sciama (18. marraskuuta 1926 Kairo, Egypti – 18. joulukuuta 1999 Oxford, Britannia) oli brittiläinen fyysikko, joka vaikutti merkittävästi sekä oman että oppilaidensa tieteellisen työn kautta toisen maailmansodan jälkeisen brittiläisen fysiikan kehitykseen.


title: Dennis Sciama

text: Sciama opetti enimmäkseen Harvardissa, Cornellissa, King's College Londonissa ja University of Texas at Austinissa, mutta vietti suurimman osan urastaan Cambridgessa ja Oxfordissa. Uransa aikana hän opetti useita oppilaita, joista myöhemmin kehittyi huomattavia tutkijoita.


title: Zheng Jie

text: Zheng Jie (; s. 5. heinäkuuta 1983) on kiinalainen tennispelaaja. Hän syntyi Chengdussa, Sichuanissa, ja aloitti ammattilaisuransa vuonna 2003.


title: Zheng Jie

text: Zheng on parhaimmillaan noussut nelinpelaajana maailman rankinglistan kolmanneksi. Hän on kuulunut naisten nelinpelin voittajapariin muun muassa Australian avoimissa ja Wimbledonissa (molemmat 2006).


title: Zheng Jie

text: Kaksinpelaajana Zheng on sijoittunut maailmanlistalla parhaimmillaan 15:nneksi (toukokuussa 2009). Hän on voittanut Nordea Nordic Light Openin ja Estoril Openin (molemmat 2006), Moorilla Hobart Internationalin (2005) sekä ASB Classicin (2012). Vuoden 2008 Wimbledonissa hän eteni välieriin pudottaen kolmannella kierroksella maailman ykköspelaajan Ana Ivanovićin luvuin 6–1, 6–4, neljännellä kierroksella 15:nneksi sijoitetun Ágnes Szávayn luvuin 6–3, 6–4, sekä puolivälierissä 18:nneksi sijoitetun Nicole Vaidišován lukemin 6–2, 5–7, 6–1. Välierässään hän hävisi Serena Williamsille eräluvuin 2–6, 6–7(5). Aiemmin Zheng oli päässyt Grand Slam -turnausten kaksinpeleissä neljännelle kierrokselle vain Ranskan avoimissa vuonna 2004. Australian avoimissa 2009 hän pääsi jälleen neljännelle kierrokselle mutta joutui loukkaantumisen vuoksi luovuttamaan ottelunsa Svetlana Kuznetsovaa vastaan jo ensimmäisessä erässä.


title: Zheng Jie

text: Zheng pelasi vuoden 2004 kesäolympialaisissa Ateenassa häviten ensimmäisellä kierroksella Ai Sugiyamalle. Pekingin olympialaisissa neljä vuotta myöhemmin kaksinpelissä Zheng putosi kolmannella kierroksella Dinara Safinaa vastaan, mutta nelinpelissä voitti pronssia parinsa Yan Zin kanssa. Lontoon olympialaisissa 2012 Zheng hävisi kaksinpelin ensimmäisellä kierroksella Nadja Petrovalle.


title: Kevin Alexander Clark

text: Kevin Alexander Clark (s. 3. joulukuuta 1988) on yhdysvaltalainen näyttelijä ja muusikko. Hän esiintyi rumpali Freddy Jonesin roolissa komediaelokuvassa "School of Rock" (2003).


title: Kevin Alexander Clark

text: Clark syntyi Highland Parkissa, Illinoisissa.


title: University College (Oxford)

text: University College (koko nimeltään "The Master and Fellows of the College of the Great Hall of the University of Oxford") on yksi Oxfordin yliopiston collegeista Englannin Oxfordissa. College perustettiin 1249 ja 1500-luvulle asti se oli tarkoitettu ainoastaan teologian opiskelijoille.


title: University College (Oxford)

text: Nykyään University Collegea johtaa lordi Robin Butler, jonka seuraajaksi on valittu sir Ivor Crewe.


title: University College (Oxford)

text: University Collegessa on aikojen kuluessa opiskellut joukko maineikkaita henkilöitä, muun muassa Bill Clinton ja hänen tyttärensä Chelsea Clinton, kirjailija C. S. Lewis, fyysikko Stephen Hawking, pääministeri Clement Attlee ja Canterburyn arkkipiispa John Potter.


title: Euravisio

text: Euravisio oli 90-luvulla Eurassa järjestetty pienimuotoinen festivaalitapahtuma. Järjestäjinä toimivat Euravisio ry ja Euran kunta. Toimintaan kuului konserttien järjestäminen sekä kuvataiteilijoiden kutsunäyttelyjen ja kirjailija- ja kulttuuritutkijaseminaarien järjestäminen. Musiikkipiireissä festivaalia pidettiin pääasiassa kamarimusiikkitapahtumana vaikkakin sen tarjonta oli monipuolisempaa.


title: Euravisio

text: Tapahtuma järjestettiin vuosina 1991–2000. Järjestäjien mukaan periaatteena oli alun alkaen järjestää tapahtuma vain kymmenen kertaa. Siitä esimerkkinä Euravisio-yhdistyksen puheenjohtajan Erkki Saarisen lausunto Turun Sanomissa 1999: "Emme halua että tämä kuivuu vähitellen kokoon. Lopetamme täydessä vauhdissa, jolloin Euravisio jää mieliin hyvänä tapahtumana".


title: Gonville and Caius College

text: Gonville and Caius College (lyh. "Caius", äännetään kuten engl. "keys") on yksi Cambridgen yliopiston 31 collegesta. Sen historia ulottuu vuoteen 1348, jolloin Edmund Gonville perusti sen nimellä "Gonville Hall".


title: Gonville and Caius College

text: John Keys -niminen nuori mies aloitti opintonsa Gonville Hallissa vuonna 1529 ja jossakin vaiheessa collegessa ollessaan latinansi sukunimensä muotoon Caius. Vuonna 1539 John Caius lähti Cambridgesta Padovan yliopistoon opiskelemaan lääketiedettä. Muutaman vuoden päästä lääkäriksi valmistuttuaan hän palasi takaisin Englantiin, perusti vastaanoton Lontooseen ja vaurastui. Kuultuaan entisen opinahjonsa taloudellisesta ahdingosta John Caius ryhtyi pelastamaan collegea ja hankki kuningatar Marialta kuninkaallisen erioikeuden sen uudelleenperustamiseksi vuonna 1557. Tällöin college myös sai nykyisen kaksiosaisen nimensä Gonville and Caius College.


title: Gonville and Caius College

text: John Caius piti symboliikasta ja rakennutti collegeen sen kolme porttia: Gate of Humility (), Gate of Virtue () ja Gate of Honour (). Opiskelijat tulivat sisään collegeen "Nöyryyden portista", kulkivat opiskeluaikanaan päivittäin "Hyveen portin" läpi ja poistuivat lopulta collegesta vastaanottamaan tutkintonsa "Kunnian portin" kautta. Tämä käytäntö on jatkunut nykypäivään asti. Caiuksesta tuli oman collegensa johtaja () vuonna 1559 ja hän jatkoi tässä virassa melkein kuolemaansa asti vuoteen 1573. John Caius on tiettävästi ainut Cambridgen collegen johtaja, joka on päätynyt henkilöksi William Shakespearen näytelmään: hän oli esikuvana Dr Caius -nimiselle eksentriselle hahmolle näytelmässä "Windsorin iloiset rouvat".


title: Gonville and Caius College

text: Collegella on ollut useita merkittäviä jäseniä, oppilaita ja opettajia. Esimerkiksi nobelistit Francis Crick, Antony Hewish, John Hicks, Milton Friedman, Howard Florey, James Chadwick, Charles Sherrington ja Joseph E. Stiglitz ovat olleet läheisesti tekemisissä collegen kanssa. Muita tunnettuja collegen jäseniä ovat olleet lääkäri William Harvey, matemaatikko John Venn, kirjailija Alain de Botton, sinologi Joseph Needham, tilastotieteilijä-geneetikko Ronald Fisher ja anglikaaninen kirkonmies Titus Oates. Nykyiseen jäsenkuntaan kuuluu mm. fyysikko Stephen Hawking.


title: Takanori Kōno

text: Takanori Kōno (s. 7. maaliskuuta 1969 Nozawa Onsen, Japani) on japanilainen entinen yhdistetyn hiihtäjä.


title: Takanori Kōno

text: Kōno voitti urallaan olympialaisista kaksi kultaa ja yhden hopeamitalin. MM-kisoissa Kōno voitti myös kaksi kultamitalia, Falunissa 1993 ja Thunder Bayssa 1995. Hän voitti myös kuuluisan Holmenkollenin kilpailun vuonna 1993, jolloin hänestä tuli ensimmäinen aasialainen, joka voitti kilpailun.


title: Takanori Kōno

text: Kōno on valmentanut vuodesta 2006 alkaen Japanin maajoukkuetta yhdistetyssä.


title: Atacaman jättiläinen

text:
Atacaman jättiläinen () on Chilessä, Atacaman aavikolla sijaitseva 115 metriä pitkä geoglyfi eli kaiverrus maassa. Kuvion löysi John Barber 1990-luvun alussa.
Chilen ja Etelä-Amerikan maastosta on löytynyt myös useita muita vastaavanlaisia maahan tehtyjä figuureja, joiden aiheena ovat yleensä eläin- ja ihmishahmot sekä geometriset kuviot. Pelkästään Atacaman autiomaasta kuvioita on löytynyt tuhansia. Kuvioiden tarkoitusta ei tunneta, mutta ne liittyvät mahdollisesti kulttimenoihin tai viestivät esimerkiksi turvallisista kulkureiteistä, vedestä ja niin edelleen.


title: University College

text: University College voi tarkoittaa muun muassa seuraavia: